DODEKANISOS SEAWAYS - ΝΑΥΤΙΛΙΑΚΗ ΕΤΑΙΡΕΙΑ - ΔΙΑΓΩΝΙΣΜΟΣ ΦΩΤΟΓΡΑΦΙΑΣ\nΑΡΧΙΚΗ ΣΕΛΙΔΑ > ΔΙΑΓΩΝΙΣΜΟΣ ΦΩΤΟΓΡΑΦΙΑΣ\nΔιαγωνισμός φωτογραφίας από τη DODEKANISOS SEAWAYS με θέμα "Άνθρωπος, Φύση, Πολιτισμός στα Νησιά του Αιγαίου"\nΗ DODEKANISOS SEAWAYS στην προσπάθεια της να αναδείξει τον πλούτο των νησιών του Αιγαίου, αλλά και να ενθαρρύνει τους ερασιτέχνες φωτογράφους προκηρύσσει για δωδέκατη συνεχή χρονιά το διαγωνισμό φωτογραφίας με θέμα "Άνθρωπος, Φύση, Πολιτισμός στα Νησιά του Αιγαίου". Τα νησιά μας έχουν φανταστικές ομορφιές. Πολλές από αυτές είναι γνωστές και άλλες κρυμμένες σαν πολύτιμα μαργαριτάρια. Περιμένουμε να βάλετε την φαντασία σας να τις ανακαλύψει, αλλά και να τις αποτυπώσει στο φωτογραφικό φακό. Γιατί τα νησιά μας αξίζουν την βοήθεια μας στο να ταξιδέψουμε τις ομορφιές τους στα πέρατα της οικουμένης. Σας προσκαλούμε λοιπόν να λάβετε μέρος στο διαγωνισμό μας, να αποτυπώσετε τις ομορφιές των νησιών μας, και εμείς μέσα από την ιστοσελίδα μας θα τις ταξιδέψουμε μακριά...\nΝΕΟ ΒΡΑΒΕΙΟ DODEKANISOS SEAWAYS\nΓια πρώτη φορά φέτος, μπορείτε να διεκδικήσετε και το νέο «Βραβείο Dodekanisos Seaways»! Η θεματολογία του περιλαμβάνει οτιδήποτε έχει να κάνει με τους ανθρώπους, τα πλοία και τις δραστηριότητες της εταιρείας μας.\nΔηλώσεις συμμετοχής για το διαγωνισμό θα γίνονται δεκτές έως και 15 Φεβρουαρίου 2022.\nΚάθε φωτογράφος μπορεί να συμμετάσχει στον διαγωνισμό με μία (1) έως πέντε (5) φωτογραφίες κατά προτίμηση από διαφορετικά νησιά η καθεμία.\n1. Οι φωτογραφίες σε ψηφιακή μορφή, με διαμόρφωση JPEG, ανάλυση 300 dpi.\nΟι φωτογραφίες και η αίτηση συμμετοχής θα πρέπει να αποσταλούν ηλεκτρονικά στο photocompetition@12ne.gr\nΣτην κριτική επιτροπή συμμετέχουν στελέχη στης διοίκησης της DODEKANISOS SEAWAYS και καταξιωμένοι Δωδεκανήσιοι φωτογράφοι που θα ανακοινωθούν με τα αποτελέσματα. Η κριτική επιτροπή θα αποφασίσει για τα τρία πρώτα βραβεία. Το βραβείο κοινού θα το καθορίσει το κοινό μετά από online ψηφοφορία.\nΘα απονεμηθούν 4 βραβεία, πρώτο, δεύτερο, τρίτο και το βραβείο κοινού, ανεξαρτήτως νησιού που απεικονίζεται στην φωτογραφία και τιμητικοί έπαινοι. Τα βραβεία των τεσσάρων νικητών είναι τα εξής:\n1ο ΒΡΑΒΕΙΟ: Φωτογραφικά είδη αξίας 500€ ή δέκα (10) δωρεάν εισιτήρια μετ' επιστροφής\n2ο ΒΡΑΒΕΙΟ: Φωτογραφικά είδη αξίας 350€ ή πέντε (5) δωρεάν εισιτήρια μετ' επιστροφής\n3ο ΒΡΑΒΕΙΟ: Φωτογραφικά είδη αξίας 150€ ή τρία (3) δωρεάν εισιτήρια μετ' επιστροφής\nΒΡΑΒΕΙΟ ΚΟΙΝΟΥ: Φωτογραφικά είδη αξίας 100€ ή τρία (3) δωρεάν εισιτήρια μετ' επιστροφής\nΒΡΑΒΕΙΟ Dodekanisos Seaways: Φωτογραφικά είδη αξίας 100€ ή τρία (3) δωρεάν εισιτήρια μετ' επιστροφής\nΟ νικητής έχει το δικαίωμα να ταξιδέψει σε οποιονδήποτε προορισμό της DODEKANISOS SEAWAYS επιθυμεί.\nΤα ταξίδια θα πρέπει να πραγματοποιηθούν σε συγκεκριμένες χρονικές περιόδους εντός ενός (1) έτους. Η διάρκεια του έτους ξεκινάει από την ημέρα ανακοίνωσης των νικητών.\nΚάθε συμμετοχή που θα αποσπάσει έπαινο ή επαίνους δικαιούται από ένα (1) δωρεάν εισιτήριο μετ' επιστροφής.\nTo κατάστημα φωτογραφικών ειδών είναι επιλογή της DODEKANISOS SEAWAYS.\nΤα πνευματικά δικαιώματα των τριών πρώτων φωτογραφιών και των φωτογραφιών για τις οποίες θα απονεμηθεί έπαινος, ανήκουν στον/στην φωτογράφο και στη DODEKANISOS SEAWAYS. Συνεπώς η εταιρεία έχει το δικαίωμα να τις χρησιμοποιεί σε διαφημιστικά ή άλλου είδους έντυπα. Οι συμμετέχοντες φωτογράφοι με δική τους ευθύνη έχουν εξασφαλίσει την έγκριση των προσώπων που απεικονίζουν οι φωτογραφίες τους. Τροποποιήσεις στις φωτογραφίες όπως πρόσθετα πλαίσια, υδατογραφήματα και υπογραφές, δεν επιτρέπονται.\nΤα αποτελέσματα του διαγωνισμού για το 2021 θα ανακοινωθούν εντός Μαρτίου 2022 στον τοπικό τύπο, στην ιστοσελίδα της DODEKANISOS SEAWAYS, στο Facebook της εταιρείας και θα αποσταλούν μέσω e-mail σε όλους τους συμμετέχοντες.\nΑΠΟΤΕΛΕΣΜΑΤΑ 11ου ΔΙΑΓΩΝΙΣΜΟΥ ΦΩΤΟΓΡΑΦΙΑΣ 2020\nΑΠΟΤΕΛΕΣΜΑΤΑ 10ου ΔΙΑΓΩΝΙΣΜΟΥ ΦΩΤΟΓΡΑΦΙΑΣ 2019\nΑΠΟΤΕΛΕΣΜΑΤΑ 9ου ΔΙΑΓΩΝΙΣΜΟΥ ΦΩΤΟΓΡΑΦΙΑΣ 2018\nΑΠΟΤΕΛΕΣΜΑΤΑ 8ου ΔΙΑΓΩΝΙΣΜΟΥ ΦΩΤΟΓΡΑΦΙΑΣ 2017\nΑΠΟΤΕΛΕΣΜΑΤΑ 7ου ΔΙΑΓΩΝΙΣΜΟΥ ΦΩΤΟΓΡΑΦΙΑΣ 2016\nΑΠΟΤΕΛΕΣΜΑΤΑ 6ου ΔΙΑΓΩΝΙΣΜΟΥ ΦΩΤΟΓΡΑΦΙΑΣ 2015\nΑΠΟΤΕΛΕΣΜΑΤΑ 5ου ΔΙΑΓΩΝΙΣΜΟΥ ΦΩΤΟΓΡΑΦΙΑΣ 2014\nΑΠΟΤΕΛΕΣΜΑΤΑ 4ου ΔΙΑΓΩΝΙΣΜΟΥ ΦΩΤΟΓΡΑΦΙΑΣ 2013


MELISSOCOSMOS: Τι όπλα έχουν οι ξένοι μελισσοκόμοι για τις ασθένειες των μελισσών: Άνοιξε τα μάτια σου και δες Έλληνα ραγιά μπας και ξυπνήσεις...\nΑν πάλι μας πουν πως ούτε τα εισαγόμενα έχουν κατάλοιπα τότε ξανά θέλουμε εξηγήσεις για τον λόγο που στερούμαστε προϊόντα που χρησιμοποιούν οι ξένοι και δεν αφήνουν κατάλοιπα στα μέλια τους.\nΘα το πιάσω αλλιώς όμως.\nΚανένας υγιής νους δεν θα μπορούσε να σκεφτεί ποτέ πως η Ελλάδα μπορεί να ανταγωνιστεί τους ξένους που έχουν σκευάσματα, χωρίς να διαθέτει και η ίδια.\nΟ λόγος που μας τα απαγόρεψαν είναι γιατί και την Ελληνική μελισσοκομία θέλουν να την σβήσουν από τον χάρτη.\nΗ οικονομία μας σχεδιάστηκε να είναι εισαγωγική, οπότε κάθε εγχώρια παραγωγή πρέπει να εκλείψει!!!\nΤους την σκάσαμε όμως και πτωχευσαμε, και τώρα πρέπει να παράγουμε για να επιβιώσουμε.\nΆσχετα αν με τις αλλεπάλληλες σφαλιάρες δεν το έχουμε καταλάβει ακόμα.\nΣχεδίασαν την καταστροφή μας λοιπόν συνάδελφοι.\nΉθελαν να μας έχουν ραγιάδες.\nΡαγιάδες και τα παιδιά μας.\nΡαγιάδες και τα παιδιά των παιδιών μας.\nΈτσι είπε κάποτε ένας μεγάλος...\nΚαι το κατάφεραν, ως ένα μεγάλο βαθμό το κατάφεραν.\nΓι αυτό κάνω ξανά μια τέτοιου είδους ανάρτηση.\nΓια να ξυπνήσουμε.\nΚαι να γνωρίζετε πως με απειλούν με μηνύσεις όταν κάνω ποστ με απαγορευμένα σκευάσματα.\nΤους ενοχλεί βλέπετε να μαθαίνει ο κόσμος την αλήθεια.\nΓι αυτό εγώ το ξεκαθαρίζω.\nΔεν σας καλώ να αγοράσετε αυτά τα σκευάσματα.\nΝα τα δείτε θέλω.\nΝα δείτε όσα έχουν οι ξένοι μελισσοκόμοι και δεν έχουμε εμείς.\nΚαι να πιέσετε, τους πάντες.\nΤους επιστήμονες του χώρου μας.\nΤους μελισσοκομικούς συλλόγους.\nΓια να αποκτησουμε και εμεις δικά μας Ελληνικά και νόμιμα σκευασματα.\nΓια την θεραπεία της Ασκοσφαίρωσης (Γυψόγονο)\nΟδηγίες χρήσης για τη θεραπεία Apiask askosferozu και asperhylezu μέλισσες .\nΓια την θεραπεία της Νοζεμίασης\nΦαρμακολογικές ιδιότητες:Το Nozetom είναι ένα φάρμακο με ευρύ φάσμα υψηλής δραστικότητας έναντι των παθογόνων πρωτόζωων παρασιτώσεων της (Nozema apis.\nΓια να πιάνουν σμήνη οι παγίδες των μελισσοκόμων\nLovyriy Gel 20g\nΤο προϊόν είναι ένα λευκό gel.\nΦαρμακολογική δράση. Το φάρμακο έχει σχεδιαστεί για να προσελκύσει και να πιάσει σμήνη κατα την περίοδο των σμηνουργιών.\nΓια την καλή υγεία, κατά της Νοζεμιασης, της Ασκοσφαιρωσης, και γενικά ασθενειών γόνου και μελισσών.\nΓια την Ευρωπαϊκή και την Αμερικάνικη σηψηγονία\nΤο Oksyvyt αναστέλλει την αναπαραγωγή των διαφόρων gram-θετικών και gram-αρνητικών μικροοργανισμών. Σχεδιασμένο για διάφορες βακτηριακές ασθένειες των μελισσιών, μεγάλη βοήθεια για την αμερικανική και την ευρωπαϊκή σήψη.\nΓια την Βαρρόα\nΒιολογικό προϊόν: Για την varroatoza θεραπεία και πρόληψη.\nΑυτό το φιλικό προς το περιβάλλον ακαρεοκτόνο με τη μορφή ταινιών περιέχει τα ακόλουθα δραστικά συστατικά:. Chebretseva αιθέριο έλαιο, κορίανδρος αιθέριο έλαιο, myatna αιθέριο έλαιο, αρτεμισία, άρκευθο αιθέριο έλαιο, αιθέριο έλαιο πεύκου.\nΒιολογικό προϊόν: Σε μορφή ταινιών για τις μέλισσες για την varroatoza θεραπεία και πρόληψη. (ταινίες με αιθέρια έλαια) .Sklad, έλαιο μέντας, μενθόλη, Pauline, κόλιανδρο.\nΔραστική ουσία:. Οξαλικό Κ και 1% θυμόλη 0,5%\nΓια να μην επιτίθονται στον μελισσοκόμο οι μέλισσες.\nΤο Apistop είναι ένα τζελ με κιτρινωπό χρώμα, που περιέχει στη σύνθεσή του αιθέρια έλαια και φερομόνες σαν αυτές που παράγουν οι μέλισσες.\nΈτσι οι μέλισσες δεν επιτίθονται.\nΕΦΑΡΜΟΓΗ. Πριν από την έναρξη των εργασιών στο μελισσοκομείο απλώστε μια μικρή ποσότητα του προϊόντος στις εκτεθειμένες περιοχές του σώματος σας, και στα σημεία που είναι ευάλωτα στις επιθέσεις των μελισσών.\nΣε ότι αφορά την Βαρρόα, βρίσκω σκευάσματα με όλες τις γνωστές δραστικές ουσίες, φλουμεθρινη, αμιτραζ, φλουβαλινειτ.\nΑκόμα βρίσκω σκευάσματα που δυσκολεύομαι να κατανοήσω την χρήση τους, γι αυτό και δεν τα αναφέρω καν.\nΌλα αυτά στην Ουκρανία λοιπόν.\nΌχι σε καμιά προηγμένη χώρα δηλαδή.\nΗ Ουκρανία έχει μέσο όρο κατά κεφαλή εισόδημα 6.690$\nΗ Ελλάδα έχει μέσο όρο κατά κεφαλή εισόδημα 23.631$ σύμφωνα με το wikipedia.\nΤι φταίει λοιπόν παιδιά;\nΠως θα τους ανταγωνιστούμε;\nΠως θα σταθούμε στα πόδια μας;


Πύλη Προστατίτιδα - 2021\nΜαλακή απέκκριση: λευκή, πυώδης, γλοιώδης, καθαρή απόρριψη -\nΤι παράπονα απευθύνεται σε εμάς Πώς είναι οι σεξουαλικά μεταδιδόμενες ασθένειες Συχνά συμπτώματα Συμπτώματα στους άνδρες Συμπτώματα στις γυναίκες Δεν υπάρχουν συμπτώματα Κατανομή Σεξουαλική απόρριψη από την ουρήθρα Αρσενικές εκκρίσεις Θηλυκά εκκρίματα Ο πόνος Κνησμός Αίσθηση καύσης Rezi Άοσμο Εξάνθημα Συχνή ούρηση Πρησμένοι λεμφαδένεςΜαλακή απέκκριση: λευκή, πυώδης, γλοιώδης, καθαρή απόρριψηΗ αρσενική απέκκριση είναι ένα προειδοποιητικό σημάδι.\nΣύγχρονη θεραπεία για το αδένωμα του προστάτη: Αναθεωρήσεις προστάτη\nΊνωση του προστάτη: συμπτώματα και κύριοι τύποι\nΤο μασάζ προστάτη είναι ένας αποτελεσματικός ιατρικός χειρισμός που εφαρμόζεται στις παθολογίες του προστάτη. Μερικές φορές, οι άνδρες σίγουρα αρνούνται μια τέτοια μέθοδο θεραπείας, συνδέοντάς την λανθασμένα με την ομοφυλοφιλία.\nΑπό 37 ετών και άνω: σχετικά με τις αιτίες και τους τρόπους μείωσης της θερμοκρασίας στους άνδρες με διάφορες μορφές προστατίτιδας\nΟ προστάτης σε ένα εντυπωσιακό αριθμό περιπτώσεων είναι εντελώς ασυμπτωματικός.\nΑξιολόγηση των καλύτερων μέσων για την ισχύ των ανδρών\nΣήμερα, υπάρχει μεγάλος αριθμός φαρμάκων στην αγορά που μπορούν να βελτιώσουν τη στυτική λειτουργία του ισχυρότερου φύλου. Ωστόσο, δεν είναι τόσο εύκολο να καταλάβουμε ποιος θα δώσει προτεραιότητα.\nΤόσο οι άνδρες όσο και οι γυναίκες απευθύνονται στον ουρολόγο. Ένα από τα συχνότερα συμπτώματα και στις δύο περιπτώσεις είναι ο πόνος στο περίνεο και στα γεννητικά όργανα.\nΗ "δεύτερη καρδιά" ενός ανθρώπου απαιτεί προσεκτική και προσεκτική εξέταση προκειμένου να προσδιοριστούν έγκαιρα οι διάχυτες αλλαγές στον αδένα του προστάτη. Μια ακριβέστερη διάγνωση μπορεί να καθοριστεί μόνο με υπερήχους.\nΔεν είναι μυστικό ότι σε πολλά μοναστήρια, ναούς και κοινότητες για μεγάλο χρονικό διάστημα ασκούσε την κατασκευή διαφόρων φαρμάκων με βάση φυτικά συστατικά. Οι υπηρέτες των ιερών τόπων δημιουργούν πραγματικά μοναδικές συνταγές φαρμακευτικών τσαγιού και αφέψημα που βοηθούν στην καταπολέμηση των πιο σοβαρών παθήσεων.\nΗ μείωση της αναπαραγωγικής ικανότητας του ανδρικού πληθυσμού είναι ένα πρόβλημα που δεν απορροφάται από το δάχτυλο από ιατρούς βοηθούς που προσπαθούν να «μειώσουν» τα χρήματα σε ανυποψίαστους ασθενείς.\nCeftriaxone αντιμικροβιακό και αντιβακτηριακό φάρμακο cefalosporin αντιβιοτικό.Προβλέπεται για βακτηριακές λοιμώξεις, για λοιμώξεις εσωτερικών οργάνων, κατώτερου αναπνευστικού συστήματος, για οξεία μέση ωτίτιδα και άλλες μολυσματικές ασθένειες.\nΗ προστατίτιδα μπορεί να είναι οξεία και χρόνια. Μόνο στο 10% των περιπτώσεων μιλάμε για τον μολυσματικό-φλεγμονώδη χαρακτήρα της παθολογικής διαδικασίας. Στο υπόλοιπο 90% των κλινικών καταστάσεων, παρατηρείται μια εκφυλιστική μορφή της παθολογίας, κατά την οποία το όργανο αλλάζει και παύει να λειτουργεί κανονικά.\nΧειρουργική επέμβαση TURP για αδένωμα προστάτη και μετεγχειρητική περίοδο (με αναθεωρήσεις και τιμές)\nΠοιος θεραπεύει τους άνδρες με προστατίτιδα;\nΚρέμα για την αύξηση του μέλους της Power Life XXL\nΤο μασάζ του αδένα του προστάτη είναι ένα από τα απαραίτητα συστατικά στη θεραπεία της χρόνιας προστατίτιδας διαφόρων αιτιολογιών.\nΟυσεκυτταρίτιδα: συμπτώματα και θεραπεία, αιτίες φλεγμονής των σπερματικών κυστιδίων


Αυτοί είναι οι νέοι Αντιδήμαρχοι Γλυφάδας | XΤΥΠΟΣ online\nΑρχική Δήμοι Αττικής Δήμος Γλυφάδας Αυτοί είναι οι νέοι Αντιδήμαρχοι Γλυφάδας\nΤον κ. Γεώργιο Αγγελόπουλο καθ’ ύλην Αντιδήμαρχο Διοικητικού και Εσόδων και του μεταβιβάζει τις παρακάτω αρμοδιότητες:\nΤης Διεύθυνσης Διοικητικών Υπηρεσιών πλην του Τμήματος Παιδείας και του Τμήματος Μηχανογραφικού Κέντρου.\nΤης Διεύθυνσης Οικονομικών Υπηρεσιών πλην του Τμήματος Προμηθειών και Παροχής Ειδικών Υπηρεσιών (μη τεχνικής φύσεως) και του Τμήματος Καταστημάτων ή Επιχειρήσεων Υγειονομικού Ενδιαφέροντος.\nΤην τέλεση των πολιτικών γάμων εκ περιτροπής με τους λοιπούς Αντιδημάρχους.\nΤου συντονισμού και της παρακολούθησης των συνεργείων της Διεύθυνσης Τεχνικών Υπηρεσιών.\nΤου Τμήματος Καταστημάτων ή Επιχειρήσεων Υγειονομικού Ενδιαφέροντος της Διεύθυνσης Οικονομικών Υπηρεσιών.\nΤης Διεύθυνσης Κέντρου Εξυπηρέτησης Πολιτών.\nΤης Δημοτικής Συγκοινωνίας του Δήμου.\nΤου Τμήματος Παιδείας της Διεύθυνσης Διοικητικών Υπηρεσιών.\nΤων θεμάτων αθλητισμού, του συντονισμού των δράσεων και της πολιτικής του Δήμου στον τομέα του αθλητισμού, της διαχείρισης των αθλητικών χώρων και της προώθησης της συνεργασίας του Δήμου με τα αθλητικά σωματεία.\nΤης Διεύθυνσης Καθαριότητας, Κίνησης και Προστασίας Περιβάλλοντος.\nΤης Διεύθυνσης Πολεοδομίας.\nΤης Διεύθυνσης Τεχνικών Υπηρεσιών πλην των συνεργείων.\nΤης παρακολούθησης και ωρίμανσης των τεχνικών μελετών του Δήμου.\nΤου Τμήματος Μηχανογραφικού Κέντρου της Διεύθυνσης Διοικητικών Υπηρεσιών.\nΤου συντονισμού των δράσεων και των ενεργειών των αρμοδίων υπηρεσιακών μονάδων που αφορούν στην ηλεκτρονική διακυβέρνηση.\nΤης εναρμόνισης του Δήμου με το ισχύον (εθνικό και κοινοτικό) πλαίσιο παροχής υπηρεσιών ηλεκτρονικής διακυβέρνησης και διαλειτουργικότητας.\nΤου εκσυγχρονισμού εφαρμογών ηλεκτρονικής διακυβέρνησης σε δράσεις και εργαλεία σχετικά με τη βελτίωση της εσωτερικής λειτουργίας του Δήμου αλλά και της εξυπηρέτησης του πολίτη.\nΠροηγούμενο άρθροΤετραπλή σύμπραξη στη διοίκηση του Δήμου Χαλανδρίου\nΕπόμενο άρθροΑνοιχτή όπερα στον Μπάτη – Μιας πανευρωπαϊκής εμβέλειας εκδήλωση στο Π. Φάληρο


Επιτυχημένη δράση Εθελοντικής Αιμοδοσίας\nΜε επιτυχία πραγματοποιήθηκε σήμερα, Παρασκευή 22 Μαΐου 2020 στην Καλαμάτα, στον προαύλιο χώρο του 24ου Δημοτικού Σχολείου, εθελοντική αιμοδοσία για την αντιμετώπιση των αυξημένων αναγκών σε αίμα, λόγω της πανδημίας του κορωνοϊού.\nΠρόκειται για δράση εθελοντικής αιμοδοσίας που αποτελεί πρωτοβουλία της Γενικής Γραμματείας Αθλητισμού, σε συνεργασία με το Υπουργείο Υγείας, τον Οργανισμό «Το Χαμόγελο του Παιδιού» και υλοποιήθηκε υπό την Αιγίδα του Δήμου Καλαμάτας, σε συνεργασία με το Γενικό Νοσοκομείο Καλαμάτας.\nΣτην Καλαμάτα βρέθηκε σήμερα και ο Πρόεδρος του Οργανισμού «Το Χαμόγελο του Παιδιού» Κώστας Γιαννόπουλος.\nΣε δηλώσεις του ο Δήμαρχος Θανάσης Βασιλόπουλος ανέφερε μεταξύ άλλων: «Η Καλαμάτα σήμερα παίρνει τη «σκυτάλη» για τη διοργάνωση εθελοντικής αιμοδοσίας. Οι αυξημένες ανάγκες για αίμα και λόγω της πανδημίας, μας οδηγούν σε δράσεις καίριας σημασίας και συνάμα απλές όπως αυτή. Πέντε λεπτά από τη ζωή μας μπορεί να χαρίσει ζωή σε κάποιον συνάνθρωπο μας, φίλο, γνωστό, συγγενή. Στεκόμαστε δίπλα σε κάθε πρωτοβουλία που αγκαλιάζει τον συνάνθρωπο και θα συνεχίσουμε με χαρά. Καλωσορίζουμε τον κύριο Γιαννόπουλο και την ομάδα του Χαμόγελου του Παιδιού στην Καλαμάτα. Το έργο τους είναι πασίγνωστο και εμείς θα είμαστε πάντα αρωγοί στις προσπάθειες τους. Καλώ όσους φίλους Καλαματιανούς δεν πρόλαβαν να μας βοηθήσουν στην σημερινή μας προσπάθεια να το κάνουν έτσι και αλλιώς όποια μέρα επιθυμούν στο Νοσοκομείο Καλαμάτας. Η ανάγκη για αίμα δεν σταματά ποτέ».\nΕΝΙΣΧΥΕΤΑΙ Η ΣΥΝΕΡΓΑΣΙΑ ΔΗΜΟΥ ΚΑΙ «ΧΑΜΟΓΕΛΟΥ ΤΟΥ ΠΑΙΔΙΟΥ»\nΑπό την πλευρά του «Χαμόγελου του Παιδιού» ο Κώστας Γιαννόπουλος, ανέφερε μεταξύ άλλων: «Συνεχίζουμε το οδοιπορικό. Είμαστε στην Καλαμάτα στην πόλη της καρδιάς μου, καθώς μεγάλωσα εδώ με τον παππού μου. Όπως είπε και ο Δήμαρχος το οδοιπορικό αυτό γίνεται με τη σύμπραξη δυνάμεων. Μόνο με συνεργασίες και συνέργιες θα έχουμε αποτελέσματα. Συμπληρώνουμε τις ήδη υπάρχουσες προσπάθειες που έχουν γίνει. Από πλευράς αιμοδοσίας έχει γίνει πολύ καλή δουλειά στην Καλαμάτα. Πολλές φορές λέμε εκφράσεις που έχουν γίνει κλισέ αλλά δεν καταλαβαίνουμε πόσο σημαντική είναι η ουσία τους. Εγώ χρειάστηκα αίμα με τον γιο μου και δεν του έδιναν. Με την ευκαιρία να πω πως έχουμε κάνει συζητήσεις με το Δήμαρχο και θα προχωρήσουμε άμεσα στην υλοποίηση όσων έχουμε συμφωνήσει, με ένα σύμφωνο συνεργασίας που αφορά την πρακτική πλέον αντιμετώπιση θεμάτων όπως είναι οι εξαφανίσεις, η Δημοτική Αστυνομία, όπως είναι κοινωνικά θέματα κ.ά. Προετοιμαζόμαστε για το νέο κτήριο και τις νέες υπηρεσίες που θα πραγματοποιηθούν στην Καλαμάτα το επόμενο διάστημα».\nΤονίζεται ότι η δράση της εθελοντικής αιμοδοσίας θα συνεχιστεί στην Πελοπόννησο, με επόμενους προορισμούς την Πάτρα, τον Πύργο και την Κόρινθο.


Το Χόλυγουντ ανακαλύπτει τον πόλεμο μεταξύ Ρωσίας και Γεωργίας | ANTIMAGAZINE | antinews.gr\nΤο Χόλυγουντ ανακαλύπτει τον πόλεμο μεταξύ Ρωσίας και Γεωργίας\nΚαι ενώ ο κουρνιαχτός του πολέμου μεταξύ Ρωσίας και Γεωργίας τον Αύγουστο του 2008, δεν έχει προλάβει ακόμη να κατακάτσει, υπάρχουν ήδη δυο ταινίες μεγάλου μήκους, με θέμα τη συγκεκριμένη σύρραξη.\nΤον περασμένο Μάρτιο, η ρωσική τηλεόραση μετέδωσε τη ταινία «Olympius Inferno», μια φανταστική ιστορία με πρωταγωνιστή έναν Αμερικανό εντομολόγο και τη σέξι βοηθό του, οι οποίοι, όλως τυχαία, ανακαλύπτουν αποδείξεις για το ότι οι Γεωργιανοί είναι αυτοί που ευθύνονται για την έναρξη του πολέμου. Τώρα, ο Renny Harlin, σκηνοθέτης των χολυγουντιανών ταινιών Die Hard 2 και Cliffhanger, ετοιμάζει μια άλλη ταινία, που αυτή τη φορά, θα εξιστορεί τα γεγονότα του πολέμου από τη γεωργιανή σκοπιά.\nΠριν από δυο ημέρες, η πλατεία έξω από το κοινοβούλιο της Τυφλίδας, ήταν γεμάτη από ηθοποιούς. Πρόκειται για την ίδια πλατεία, όπου ο Γεωργιανός πρόεδρος είχε εκφωνήσει έναν παθιασμένο λόγο, λίγο μετά τη λήξη των εχθροπραξιών. Σύμφωνα με το πρακτορείο ΑΡ, κομπάρσοι που παρίσταναν τους διαδηλωτές κρατούσαν πανό που έγραφαν «Να αποχωρήσει ο ρωσικός στρατός από τη Γεωργία», ενώ ηθοποιοί που έπαιζαν τους ρόλους των προέδρων της Πολωνίας και των Βαλτικών κρατών, τους παρακολουθούσαν.\nΟ διάσημος Αμερικανός ηθοποιός Andy Garcia υποδύεται τον Saakashvili, και σύμφωνα με τις ανταποκρίσεις του Eurasianet, η προσπάθειά του να πετύχει τη γεωργιανή προφορά, θυμίζει μάλλον τη προφορά του Vincent Mancini, του χαρακτήρα που ο Garcia έπαιζε στη ταινία Ο Νονός: Μέρος ΙΙΙ.\nΟ Harlin έχει δηλώσει πως ο Andy Garcia ήταν και η πρώτη του επιλογή για το ρόλο του Saakashvil. «Κατάγομαι και εγώ από μια μικρή χώρα, τη Φιλανδία. Για αυτό και γνωρίζω πολύ καλά το τι υφίστανται τα μικρά κράτη» δήλωσε στο ΑΡ. «Αυτού του είδους οι πόλεμοι γίνονται παντού, από την Αφρική μέχρι και την Ασία ή τη Νότιο Αμερική. Η Γεωργία αποτελεί ένα ακόμη παράδειγμα. Πιστεύω πως είναι μια καλή ευκαιρία ώστε να ειπωθεί μια παγκόσμια ιστορία, που αγγίζει τους ανθρώπους όλου του κόσμου».\nNasos 27/10/2009 11:09:15\nΝα μας πείτε και πότε θα παιχτεί, να μη τη χάσουμε.


ΣΥΝΤΑΓΕΣ ΤΗΣ ΚΑΡΔΙΑΣ: Πολύχρωμη πασχαλινή σαλάτα\nΜια νόστιμη σαλάτα είναι απαραίτητη σε κάθε γεύμα. Πόσο μάλλον όταν πρόκειται για το Πασχαλινό μας τραπέζι.\nH σημερινή μας πρόταση για το γιορτινό σας τραπέζι είναι μια σαλάτα πολύχρωμη και εντυπωσιακή, μια σαλάτα γεμάτη χρώματα και γεύση.\nΓια να γίνει ακόμα πιο εντυπωσιακή, την σερβίρουμε μέσα σε τετράγωνο διαφανές γυάλινο μπολ. Έτσι οι καλεσμένοι μας μπορούν να διακρίνουν τα υλικά που χρησιμοποιήσαμε, τοποθετημένα σε στρώσεις.\nΓια να φτιάξουμε την σαλάτα μας θα προτιμήσουμε λαχανικά με χρωματικές αντιθέσεις μεταξύ τους. Γίνεται πολύ πιο όμορφη και τραβάει το μάτι.\nΟι ποσότητες που δίνω είναι ενδεικτικές, καθώς και τα είδη των λαχανικών. Αντί αυτών μπορούμε να χρησιμοποιήσουμε όποια μας αρέσουν.\nΓια μεγαλύτερη σαλατιέρα, αυξάνουμε τις ποσότητες. Οι συγκεκριμένες αρκούν για μια μεγάλη σαλάτα.\n300 γρ. μεξικάνικη σαλάτα (την βρίσκουμε στα Σ.Μ, στα κατεψυγμένα)\n400 γρ. κόκκινα φασόλια κονσέρβας\nκόκκινα ντοματίνια τσέρι\nχρωματιστές μικρές πιπεριές\n200 γρ. μανιτάρια φέτες\nένα πράσινο κρεμμυδάκι ψιλοκομμένο\n250 γρ. μαγιονέζα με χαμηλά λιπαρά\nΣε ένα μπολάκι ανακατεύουμε όλα τα υλικά για την σάλτσα, και το βάζουμε στο ψυγείο.\nΚαθαρίζουμε τα σαλατικά, τα πλένουμε και τα βάζουμε σε σουρωτήρι να στραγγίσουν πολύ καλά. Δεν πρέπει να έχουν νερά, γιατί θα βγουν στην σαλάτα μας. Χρησιμοποιούμε διάφορα σαλατικά όπως γαλλική σαλάτα, κινέζικο λάχανο, άισμπεργκ, λόλα πράσινη, λόλα κόκκινη, ρόκα κλπ. Αφού στραγγίσουν εντελώς, τα ψιλοκόβουμε και τα βάζουμε σε μπολ ως να τα χρειαστούμε.\nΨιλοκόβουμε το κόκκινο λάχανο.\nΣε κατσαρόλα βράζουμε νερό και ρίχνουμε την κατεψυγμένη μεξικάνικη σαλάτα. Βράζουμε ως να μαλακώσουν τα λαχανικά που περιέχει. Στραγγίζουμε τα υγρά πολύ καλά.\nΡίχνουμε σε σουρωτήρι τα κόκκινα φασόλια κονσέρβας και τα ξεπλένουμε. Τα στραγγίζουμε και αυτά πολύ καλά.\nΣοτάρουμε τα μανιτάρια με μια κουταλιά ελαιόλαδο, λίγη ρίγανη, αλάτι και πιπέρι.\nΚόβουμε τις χρωματιστές πιπερίτσες σε ροδέλες.\nΠλένουμε τα κόκκινα ντοματίνια τσέρι και τα σκουπίζουμε. Κρατάμε όσο θα χρειαστούμε για το στόλισμα και κόβουμε τα υπόλοιπα στα δύο ή στα τρία, ανάλογα το μέγεθος που έχουν.\nΠαίρνουμε το γυάλινο μπολ που θα χρησιμοποιήσουμε και αρχίζουμε να τοποθετούμε τα λαχανικά σε στρώσεις.\nΞεκινάμε από τα κομμένα σαλατικά, συνεχίζουμε με μεξικάνικη σαλάτα, χρωματιστές πιπερίτσες, λίγα κρεμμυδάκια, κόκκινα φασόλια, μανιτάρια, ντοματάκια τσέρι, πάλι σαλατικά, κόκκινο λάχανο και ούτω καθ΄εξής.\nΌταν φθάσουμε στην μέση του μπολ, βάζουμε μια στρώση από την σάλτσα μας. Κατόπιν συνεχίζουμε όπως παραπάνω, φροντίζοντας η τελευταία στρώση να είναι μεξικάνικη σαλάτα.\nΒάζουμε μια δυο κουταλιές σάλτσας στο κέντρο της σαλάτας και γύρω από την σάλτσα τοποθετούμε ολόκληρα ντοματάκια τσέρι, που θα πρέπει να είναι όλα του ιδίου μεγέθους.\nΠάνω από την σος μπορούμε να βάλουμε μια μικρή ποσότητα ψιλοκομμένου κόκκινου λάχανου ή φρέσκο κρεμμυδάκι.\nΌση σάλτσα μας έμεινε, την βάζουμε σε μπολάκι και την σερβίρουμε μαζί με την σαλάτα.\nΜπορούμε να ετοιμάσουμε την σαλάτα μας 2-3 ώρες πριν την σερβίρουμε, να την σκεπάσουμε με πλαστική μεμβράνη και να την βάλουμε στο ψυγείο.\nΚάνουμε τους δικούς μας συνδυασμούς στην σαλάτα αυτή, με τα λαχανικά της προτίμησής μας.\nΕπίσης μπορούμε να προσθέσουμε λίγη κέτσαπ ή συμπυκνωμένο χυμό ντομάτας στην σος, δίνοντάς της ένα ωραίο ροζ χρώμα.\nΚαλά πέρα από τη σαλάτα που είναι εκπληκτική, η παρουσίαση της με ενθουσίασε!!!\n10 April 2014 at 11:44\nΠω πω ! τι χρώματα είναι αυτή Ειρηνάκι μου !!!! σαν παλετα ζωγράφου είναι !!!! φανταζομαι και την γεύση της, δροσερή-δροσερή !\nπολύ ωραία πρόταση, μπραβο Ρηνάκι μου !!!\nΦοβερά γευστική η σαλάτα,αλλά η ιδέα του σερβιρίσματος είναι εκπληκτική...\nΜπράβο συνμέλος μας...!!!!!\nΠάρα πολύ ωραία εμφάνιση! Εντυπωσιακή! Και πολύ ωραια πρόταση!:)\n10 April 2014 at 12:08\nΕιρήνη μου σούπερ η σαλάτα που μας ετοίμασες!!!Ωραία χρώματα, υπέροχοι συνδυασμοί και άψογο σερβίρισμα!Συμφωνώ μαζί σου πως μια νόστιμη σαλάτα είναι σίγουρα απαραίτητη σε κάθε γεύμα!\nΕιρηνάκι μου με τόσα χρώματα, σίγουρα ζωγράφισες!!!\nΗ σαλάτα αυτή θα κλέψει τις εντυπώσεις στο πασχαλινό μας τραπέζι, δεν υπάρχει αμφιβολία!\nΕξαιρετική οπτικά και με πολύ νόστιμους συνδυασμούς των υλικών που χρησιμοποίησες!\n10 April 2014 at 12:35\nΚαλά η σαλάτα είναι σαν πίνακας ζωγραφικής με τόσα χρώματα!!!!Απλά υπέροχη!!!Μπράβο!!!Φιλάκια!!!\nΠολύ όμορφη η σαλάτα.\n10 April 2014 at 17:22\nΣαν πίνακας ζωγραφικής, ευγε!\nΚαλά υπέροχη είναι η σαλάτα σου Ειρήνη μου!!!\nΤι όμορφη χρωματιστή σαλάτα είναι αυτή Ειρηνάκι μου?\nΝα την κοιτάς θες και όχι να την φας από τα όμορφα χρώματα που έχει...\n10 April 2014 at 19:24\nΠανδαισία χρωμάτων καί γεύσεων Ειρήνη μου η σαλάτα σου!!Αλλά καί τό ντρέσινγκ,τέλειο!!Οτί πρέπει γιά τίς μέρες τού Πάσχα!!Φιλάκια!!\nΚαταπληκτική σαλάτα, γεμάτη χρώματα και γεύσεις!!!!! Ότι καλύτερο για το γιορτινό τραπέζι!!!!!\n10 April 2014 at 20:52\nΑυτή δεν είναι σαλάτα!!!\nΠαλέτα ζωγραφικής είναι!!!\nπαρα πολύ ωραια ιδέα η επιλογή του 4γωνου βάζου, η σαλάτα θα μπορουσε να ειναι το κεντρικο διακοσμητικό στοιχείο του τραπεζιου!\nΠόσο μας αρέσουν αυτές οι πολύχρωμες σαλάτες! Εδω βέβαια η παρουσίαση είναι που τηναπογειώνει,ομολογώότιδε θα το σκεφτόμουν ποτέ ναχρησιμοποιήσω ένα τέτοιο βάζο!\nΚαλό Πασχα Ειρήνη μου!!\nΠανδαισία χρωμάτων που μας ανοίγουν την όρεξη!\nΈγραψες Ειρήνη με την σαλάτα σου σήμερα, σαν μπιμπελό φαίνεται έτσι που την έχεις στολίσει.\n10 April 2014 at 23:52\nΠάρα πολύ ωραία πρόταση για το Πάσχα, αλλά και για οποιαδήποτε άλλη περίσταση Ειρηνάκι!\nΜια σαλάτα γεμάτη χρώμα, απόλυτα ανοιξιάτικη!\nΜου αρέσει που τα υλικά εναλλάσσονται με τη σάλτσα.\nΘα μπορούσαμε επίσης να τη μοιράσουμε σε βαζάκια και να έχουμε έτσι ένα γρήγορο σνακ για κάθε στιγμή!\nΩς γνωστή... σαλατού που είμαι, δηλώνω ενθουσιασμένη!\nΓεια σου Ειρηνάκι με τα ωραία σου χρώματα!!!


Θρήνος για τον θάνατο του αλεξιπτωτιστή - Συλληπητήρια Μητσοτάκη\nΘρήνος για τον θάνατο του αλεξιπτωτιστή – Συλληπητήρια Μητσοτάκη\n17:15 4 Σεπτεμβρίου 2020 4 Σεπτεμβρίου 2020\n«Οι Ένοπλες Δυνάμεις και όλοι οι Έλληνες θρηνούν σήμερα ένα παλληκάρι που έπεσε στο καθήκον. Τον λοχία των αλεξιπτωτιστών μας, που τραυματίστηκε θανάσιμα σε μια απαιτητική νυχτερινή άσκηση», αναφέρει ο πρωθυπουργός, Κυριάκος Μητσοτάκης στο συλληπητήριο μήνυμά του για τον τραγικό θάνατο του αλεξιπτωτιστή των Ενόπλων Δυνάμεων.\nΔιαβεβαιώνει ότι οι συνθήκες της οδυνηρής απώλειας σίγουρα θα διαπιστωθούν και προσθέτει η πολιτεία θα βρίσκεται δίπλα στην οικογένεια του λοχία «που χάθηκε με το εθνόσημο στο στήθος».\n«Μίλησα ήδη με τον αδελφό του, που ανήκει επίσης στις επίλεκτες δυνάμεις μας. Και ένιωσα διπλά λυπημένος. Αλλά και διπλά υπερήφανος. Από αυτόν, και όλους τους συναδέλφους του, ένα μόνο ζητώ: Κάντε το πένθος για τον χαμένο συμπολεμιστή, θάρρος και πείσμα για την υπεράσπιση της πατρίδας. Θα είναι η καλύτερη τιμή στη μνήμη του», τονίζει ο Κυριάκος Μητσοτάκης.\nΣΥΡΙΖΑ: Υποχρέωση και καθήκον όλων μας η στήριξη και η προστασία των Ενόπλων Δυνάμεων\nΤα συλληπητήρια του ΣΥΡΙΖΑ για τον θάνατο του λοχία, εξέφρασε ο Θοδωρής Δρίτσας, Τομεάρχη Εθνικής Άμυνας της Κοινοβουλευτικής Ομάδας του ΣΥΡΙΖΑ.\nΕκφράζει η βαθιά θλίψη του ΣΥΡΙΖΑ αλλά και τη συμπαράστασή του στην οικογένεια του άτυχου λοχία, «με την επιτακτική προσδοκία ότι η Πολιτεία θα σταθεί δίπλα τους, όπως είναι χρέος της να πράξει».\n«Περιμένουμε τα αποτελέσματα από τη διερεύνηση των αιτιών και των συνθηκών του τραγικού δυστυχήματος. Τα εύλογα ερωτήματα, για το αν είχαν παρθεί όλα τα αναγκαία μέτρα προστασίας, για το αν γνώριζαν στην Δ.Δ.Ε.Ε., ότι στην περιοχή επικρατούσαν ισχυροί άνεμοι, καθώς και για το αν κινδύνεψαν και άλλοι αλεξιπτωτιστές, θα πρέπει να απαντηθούν άμεσα», τονίζει ο κ. Δρίτσας.\nΣημειώνει επίσης ότι η προσφορά των στελεχών των Ενόπλων Δυνάμεων στην Ελληνική κοινωνία, είναι αδιαμφισβήτητη και πως «υποχρέωση και καθήκον όλων μας, η προστασία τους, η αλληλεγγύη και η στήριξή τους, με κάθε μέσο».\nΣαρλ Μισέλ: Καρότο και μαστίγιο για την Τουρκία και η πρόταση για διάσκεψη με τη συμμετοχή της Άγκυρας\nΣυναγερμός στην Ξάνθη για την εξαφάνιση 14χρονης


Τα καλύτερα ζαχαροπλαστεία στο Παρίσι - Filoxenianews.gr\nΗ χώρα της Γαλλίας είναι πλούσια και με τεράστια ιστορία στο κομμάτι της ζαχαροπλαστικής, η οποία προήλθε από τη σκέψη να έχει κανείς μια γλυκιά λιχουδιά μετά από ένα γεύμα. Εκτός του ότι είναι η “Πόλη της Αγάπης”, το Παρίσι στεγάζει μερικά από τα καλύτερα ζαχαροπλαστεία που σερβίρουν λαχταριστά κρουασάν, τάρτες φρούτων, μακαρόν, μιλφέιγ και το περίφημο – au Chocolat.\nΠαρακάτω παρατίθενται τα καλύτερα ζαχαροπλαστεία γύρω από το Παρίσι.\n10/10 Bon Temps Café\nΤο Bon Temps Café λειτουργεί στο 3ο διαμέρισμα της πόλης και συγκεκριμένα στην οδό Bretagne 57. Αυτό το καφέ φημίζεται για τις εποχιακές τάρτες φρούτων και την όμορφη ατμόσφαιρα του χώρου. Το κατάστημα σερβίρει επίσης ειδικά επιδόρπια, ειδικά κατά τη διάρκεια των γιορτών.\n9/10 Boulangerie Utopie\nΤο Boulangerie Utopie βρίσκεται στη γωνία της οδού Jean-Pierre Timbaud 20 στο 11ο διαμέρισμα της πόλης. Ο κόσμος κάνει ουρές σε αυτό το μαγαζί, είτε πρόκειται για ντόπιους είτε για τουρίστες, λόγω των μοναδικών του μερίδων. Αυτό το κατάστημα προσφέρει εξωτικές γεύσεις ζαχαροπλαστικής, συμπεριλαμβανομένου του ρολού με σουσάμι που είναι εκπληκτικά κρεμώδες και της πολύ δημοφιλούς κατάμαυρης μπαγκέτας με ενεργό άνθρακα.\n8/10 Boulangerie Chambelland\nΈνα άλλο καταφύγιο στο 11ο διαμέρισμα της πόλης είναι το Boulangerie Chambelland στην οδό Ternaux 14. Το ιδιαίτερο με τα γλυκά του Chambelland είναι ότι δεν έχουν καθόλου πρόσθετα και παρασκευάζονται καθαρά από αλεύρι ρυζιού και φαγόπυρου. Τα best seller εδώ είναι οι τάρτες, τα μπισκότα, τα κέικ to go, τα γλυκά choux και τα κέικ που προσαρμόζονται κατά παραγγελία.\nΗ Angelina βρίσκεται στο 1ο διαμέρισμα της πόλης και συγκεκριμένα στην οδό Rue de Rivoli 226. Το κατάστημα φημίζεται για τη ζεστή σοκολάτα του με την ονομασία “L’Africain” και το Mont-Blanc, έναν ζαχαρούχο πουρέ κάστανου.\n6/10 Patissier Stohrer\nΩς ένα από τα πρώτα ζαχαροπλαστεία στο Παρίσι χαρακτηρίζεται το Patissier Stohrer, το οποίο βρίσκεται στο 2ο διαμέρισμα της πόλης και συγκεκριμένα στην οδό Montorgueil 51. Το κατάστημα ιδρύθηκε το 1730 και ειδικεύεται στο Baba au rhum, μια μικρή μερίδα ζαχαροπλαστικής γεμισμένη με σαντιγί και σιρόπι από σκληρό λικέρ. Υπάρχουν τρεις ποικιλίες μπαμπά με ρούμι, η Ali Baba, η Baba Aux και η Baba Chantilly.\n5/10 La Patisserie By Cyril Lignac\nΣτο 11ο διαμέρισμα της πόλης και συγκεκριμένα στην οδό Paul Bert 24 λειτουργεί το La Patisserie του Cyril Lignac. Αυτό το κατάστημα σερβίρει ένα από τα καλύτερα κρουασάν της πόλης. Το κατάστημα είναι δημοφιλές λόγω των τηλεοπτικών εκπομπών του σεφ Cyril Lignac και των βιβλίων μαγειρικής που έχει εκδώσει.\n4/10 Des Gateaux Et Du Pain\nΤο καλύτερο κατάστημα που μπορείτε να επισκεφθείτε,βρίσκεται στο 6ο διαμέρισμα της πόλης, συγκεκριμένα στην οδό Rue du Bac 89. Η σεφ Claire Damon έχει μια διαφορετική εκδοχή του Chausson aux Pommes κάνοντάς το ένα από τα best sellers του μαγαζιού. Άλλα γλυκίσματα με τις καλύτερες πωλήσεις εδώ είναι το muslin brioche, το γαλλικό τοστ βανίλιας, το ψωμί σοκολάτας και το lemon slipper.\n3/10 La Pâtisserie Du Meurice By Cédric Grolet\nLa Pâtisserie Du Meurice By Cédric Grolet\nΟ σεφ Cedric Grolet είναι διεθνώς γνωστός ως ο καλύτερος σεφ ζαχαροπλαστικής στον κόσμο, με σπεσιαλιτέ του τα εντυπωσιακά γλυπτά φρούτων. Είναι διαμορφωμένο σαν φρούτο, αλλά το εσωτερικό του είναι ένα γλυκό ζαχαροπλαστικής, ο Chef Cedric Grolet είναι πραγματικά δημιουργικός, γεγονός που κάνει τα έργα του μοναδικά. Το Le Meurice βρίσκεται στο 1ο διαμέρισμα της πόλης, συγκεκριμένα στην οδό 6 rue de Castiglione.\n2/10 Carl Marletti\nΣτο 5ο διαμέρισμα της πόλης και συγκεκριμένα στην οδό Censier 51 βρίσκεται το Carl Marletti, που πήρε το όνομά του από τον ιδιοκτήτη του. Το κατάστημα είναι ιδιαίτερα δημοφιλές για το fraisier, μια πουτίγκα φράουλας, την οποία ο σεφ Carl Marletti δημιούργησε σε μια μεγαλύτερη έκδοση ιδανική για οικογενειακές συγκεντρώσεις.\n1/10 Le Petit Grain\nΤο Le Petit Grain λειτουργεί στο 20ό διαμέρισμα της πόλης, συγκεκριμένα στην οδό Denoyez 7. Το κατάστημα λειτούργησε σε επίδειξη ανδρικής μόδας στο Παρίσι, ενώ σήμερα είναι ήδη ένα από τα πιο επισκέψιμα ζαχαροπλαστεία στο Παρίσι. Ειδικεύεται στο kouign-amann, στρογγυλό και πολυστρωματικό κέικ Breton γεμιστό με βούτυρο και τραγανή ζάχαρη.


Γνωριμία με το Σύνδρομο Αsperger - Be Conscious\nΔευτέρα, 21 Οκτωβρίου 2019, 11:Οκτ\nΠολλοί είναι αυτοί που αναρωτιούνται σχετικά με το σύνδρομο Αsperger. Tι είναι; Διαφέρει από τον αυτισμό; Ποια είναι τα συνήθη χαρακτηριστικά του;\nΤο σύνδρομο Άσπεργκερ (Asperger syndrome, «AS») το όνομα του οποίου προέρχεται από τον αυστριακής καταγωγής παιδίατρο Χανς Άσπεργκερ, αποτελεί μία διαταραχή του φάσματος του αυτισμού. Ο Άσπεργκερ κατά τη διάρκεια της πρακτικής του παρατήρησε κάποια παιδιά με μειωμένη ενσυναίσθηση, τα οποία είχαν δυσκολίες στις κοινωνικές τους συναναστροφές, ενώ παράλληλα ήταν αδέξια. Έτσι, το 1994 το σύνδρομο Άσπεργκερ προστέθηκε στο Διαγνωστικό και Στατιστικό Εγχειρίδιο (DSM IV) και αναγνωρίστηκε επίσημα από τους εδικούς ως νευρολογική αναπτυξιακή διαταραχή.\nΓενικά, υπάρχει σύγχυση μεταξύ του συνδρόμου Asperger και του αυτισμού υψηλής λειτουργικότητας. Σύμφωνα με το ICD-10 (Διεθνής Στατιστική Ταξινόμηση Νόσων και Συναφών Προβλημάτων Υγείας, Δέκατη Αναθεώρηση) οι διαφορές του αυτισμού με το σύνδρομο Asperger συνοψίζονται ως εξής: «Η διαταραχή αυτή (σύνδρομο Asperger) διαφέρει από τον αυτισμό, κυρίως κατά το ότι δεν υφίσταται γενική καθυστέρηση ή επιβράδυνση στη γλωσσική ανάπτυξη ή την ανάπτυξη των γνωστικών λειτουργιών». Τα περισσότερα άτομα διαθέτουν φυσιολογική γενική νοημοσύνη, αλλά συνήθως είναι πολύ αδέξια. Η κατάσταση αυτή αφορά κατ’ εξοχήν τα αγόρια σε αναλογία 8:1 με τα κορίτσια.\nΦαίνεται πιθανό πως το σύνδρομο Asperger σχετίζεται με ήπιες παραλλαγές αυτισμού. Αρκετοί είναι αυτοί που υποστηρίζουν πως οι δυσκολίες που παρουσιάζουν τα άτομα με σύνδρομο Asperger είναι σχεδόν ίδιες με αυτές του αυτισμού, σε πιο ήπια μορφή. Στο παρελθόν, το σύνδρομο Asperger, δινόταν ως διάγνωση στις λειτουργικές μορφές του αυτισμού.\nΧαρακτηριστικά των παιδιών αλλά και ενηλίκων με σύνδρομο Asperger\nΤα άτομα με Άσπεργκερ αντιμετωπίζουν δυσκολίες σε τρεις τομείς, τη γνωστή «τριάδα των διαταραχών»:\nΠιο συγκεκριμένα, τα άτομα αυτά παρουσιάζουν μειωμένη ενσυναίσθηση. Δυσκολεύονται στις κοινωνικές τους συναναστροφές κυρίως με τους συνομήλικούς τους καθώς δε μπορούν να κατανοήσουν τους «άγραφους νόμους» της κοινωνίας μας όπως κάποιες μεταφορές του λόγου, το ύφος του προσώπου ή τον τόνο της φωνής. Γι’ αυτό το λόγο, η συναναστροφή τους με τον περίγυρο τους, τους φαίνεται αγχωτική και απρόβλεπτη. Γενικά, προτιμούν το μοναχικό παιχνίδι καθώς λόγω του ιδιαίτερου τρόπου με τον οποίο κινούνται και σκέφτονται, το είδος του παιχνιδιού τους διαφέρει από των υπολοίπων παιδιών της ίδιας ηλικίας. Συνήθως, δεν παρουσιάζουν καθυστέρηση στον λόγο τους και το γνωστικό τους επίπεδο είναι πολύ ικανοποιητικό για την ηλικία τους, ωστόσο δε παρουσιάζουν ευελιξία στη σκέψη τους.\nΈνα βασικό χαρακτηριστικό των παιδιών με σύνδρομο Ασπεργκερ είναι η κινητική αδεξιότητα. Συνήθως, αργούν να περπατήσουν σε σχέση με τα υπόλοιπα παιδιά και κατά την παιδική τους ηλικία παρουσιάζουν δυσκολίες σε απλές καθημερινές δραστηριότητες όπως το παιχνίδι με την μπάλα, το δέσιμο των κορδονιών και λοιπά. Επιπλέον, χρειάζονται συγκεκριμένες ρουτίνες στην καθημερινότητα τους (για παράδειγμα, πρωινό, σχολείο, μεσημεριανό φαγητό, ύπνος, διάβασμα, παιχνίδι, ύπνος).\nΌπως τα άτομα με αυτισμό, έτσι και τα άτομα με σύνδρομο Asperger, εμφανίζουν διάφορες στερεοτυπίες. Συχνά, αγαπούν συγκεκριμένες ενασχολήσεις, όπως για παράδειγμα η συλλογή φωτογραφιών ή αγαπούν συγκεκριμένα πράγματα όπως το διάστημα. Η ενασχόληση τους γίνεται γι’ αυτούς κύριο θέμα συζήτησης - θα μπορούσε να πει κανείς σε εμμονικό σημείο. Τέλος, έχουν άψογη μνημονική ικανότητα, ικανότητα συγκέντρωσης και πολλή επιμονή. Μπορούν να επικεντρωθούν σε λεπτομέρειες στις οποίες άλλα παιδιά δε θα μπορούσαν.\nΤι μπορεί να κάνει ένας γονέας ώστε να βοηθήσει το παιδί του;\nΠολύ βασικό είναι ο γονέας να έχει εξασφαλίσει στο παιδί με σύνδρομο Asperger μια ρουτίνα η οποία του εξασφαλίζει την τάξη και το απομακρύνει από το αίσθημα του χάους και της αβεβαιότητας. Απαραίτητο γι’ αυτά τα παιδιά είναι να ενταχθούν από νωρίς σε προγράμματα εξειδικευμένης παρέμβασης (εργοθεραπεία, λογοθεραπεία, συνεδρίες με ψυχολόγο). Η βοήθεια των ειδικών αλλά και των εξειδικευμένων εργαλείων όπως τα προγράμματα επικοινωνίας TEACCH (Treatment and Education of Autistic and related Communication-handicapped CHildren - Θεραπεία και Εκπαίδευση Παιδιών με Αυτισμό και Διαταραχές Επικοινωνίας) και PECS (Picture Exchange Communication System - Σύστημα Επικοινωνίας Μέσω Ανταλλαγής Εικόνων) που χρησιμοποιούνται από τους θεραπευτές, θα είναι πολύτιμη για τους γονείς, αλλά και την καθημερινότητα των παιδιών.\nΈνα πολύ δύσκολο κομμάτι που πρέπει να αναλάβουν οι γονείς σε συνεργασία με τον/τους θεραπευτές του παιδιού είναι οι κοινωνικές συναναστροφές του τελευταίου. Μπορούν να ενθαρρύνουν το παιδί τους δημιουργώντας οι ίδιοι ευκαιρίες αλληλεπίδρασης με συνομήλικους. Θα μπορούσαν, για παράδειγμα, να καλέσουν κάποιον συμμαθητή στο σπίτι και να προετοιμάσουν το παιδί για την επίσκεψη, σχεδιάζοντας μια λίστα δραστηριοτήτων που θα μπορούσαν να μοιραστούν με τον συμμαθητή του. Ακόμα, οι γονείς πρέπει να αποδεχτούν ότι το παιδί αντιμετωπίζει θέματα με την ενσυναίσθηση, να το κατανοήσουν και να προσπαθήσουν να την ενισχύσουν. Χρειάζεται ιδιαίτερη και σαφής χρήση της γλώσσας για να δημιουργηθεί μια ουσιαστική επικοινωνία μεταξύ γονιών και παιδιού.\nΤέλος, το παιδί με σύνδρομο Asperger συνήθως φοιτά σε γενικό σχολείο παρα σε ειδικό σχολείο. Τα παιδιά αυτά μπορούν να ενταχθούν στα τμήματα ένταξης των γενικών σχολείων ή να διαθέτουν συνοδούς παράλληλης στήριξης ή και τα δύο. Με τη κατάλληλη φροντίδα και μέριμνα ένα παιδί με σύνδρομο Asperger μπορεί να ζήσει μια υγιή και λειτουργική καθημερινότητα.\nΔιεθνής Στατιστική Ταξινόμηση Νόσων και Συναφών Προβλημάτων Υγείας Δέκατη Αναθεώρηση Έκδοση 2008\nFrith, U., (2009). Αυτισμός, Μετάφραση: Καλομοίρης Γ., Αθήνα: Ελληνικά Γράμματα.\nLennard - Brown, S., (2004).Aυτισμός, Μετάφραση: Μαρία Νικολακάκη, Αθήνα: Σαββάλας.\nΠρόσφατα άρθρα από την Ευτυχία Μπατσή\nΣυζητώντας για τον καρκίνο του μαστού


Νίκη – Πιερικός 3-0 - TheNewspaper.gr\n-171 min. ago-Ο αριθμός των κρουσμάτων ξεπέρασε τις 907.000\n-169 min. ago-Κρούσμα κορωνοϊού στο ΚΥΤ της ΒΙΑΛ\n-167 min. ago-Λάρισα: Ένα φωτογραφικό αφιέρωμα στο αστικό και περιαστικό τοπίο της πόλης\n-166 min. ago-Ξεσπά ο Κώστας Κρομμύδας: «Όσο αρνείσαι να βάλεις την μάσκα σου, κάποιοι θα χρειαστούν μάσκα οξυγόνου»\n-150 min. ago-Έφτασαν τα 1.592 νέα περιστατικά Covid-19 σε μία ημέρα\n-148 min. ago-Δύο ακόμα νεκροί από κορωνοϊό στην Ελλάδα – Στους 218 συνολικά\n-142 min. ago-Το παρασκήνιο πίσω από το οικογενειακό πορτραίτο για τα 70α γενέθλια του Πρίγκιπα Καρόλου\n-138 min. ago-Με λεωφορεία του ΚΤΕΛ Μαγνησίας θα μεταφερθούν προσκυνητές στον Άγιο Λαυρέντιο\n-137 min. ago-Τρεις Λαρισαίοι “έφυγαν” από τη ζωή\n-131 min. ago-Αισιοδοξία για την κυκλοφορία του εμβολίου κατά του Covid-19 τους ερχόμενους μήνες\nΤο σκορ για τους γηπεδούχους άνοιξε ο Μέτσε στο 55’ όταν η σέντρα-σουτ που επιχείρησε σε εκτέλεση φάουλ αιφνιδίασε τον Πατσιογεώργο με την μπάλα να καταλήγει στο βάθος της εστίας του. Ένα λεπτό αργότερα οι κυανόλευκοι «κλείδωσαν» τη νίκη με τον Κέρι με «μαγικό» τρόπο να περνάει στον Βουκομάνοβιτς και τον Σέρβο να εκτελεί. Το τρίτο τέρμα το πέτυχε και πάλι ο Αλέξα Βουκομάνοβιτς ο οποίος επωφελήθηκε της απόκρουσης του πορτιέρε των φιλοξενούμενων σε σουτ του Κέρι και από κοντά έγραψε το 3-0 που ήταν και το τελικό σκορ. Οι γηπεδούχοι θα μπορούσαν να είχαν καθαρίσει το ματς από το πρώτο ημίχρονο όμως τόσο η κεφαλιά όσο και η εκτέλεση φάουλ του Λόρι Κέρι σταμάτησαν στα δοκάρια της εστίας του Πατσιογεώργου.\nΗ Νίκη με τα τρία τέρματα που πέτυχε έφτασε τα 45 γκολ, όντας η πιο παραγωγική επίθεση όλης της κατηγορίας ενώ για ακόμη μία αγωνιστική κράτησε ανέπαφη την εστία της, η οποία παραβιάστηκε για τελευταία φορά στο ματς με τον Γ.Σ. Αλμυρού, στις 2 Δεκεμβρίου του προηγούμενου έτους.\nΗ πρωτοπόρος υποδέχεται τον Α.Ο. Σελλάνων την Κυριακή στο Πανθεσσαλικό ευελπιστώντας να σημειώσει ακόμη μία νίκη, την 11η στη σειρά.


Ε.Δ.Ι.Ε.Κ.: Μαρτίου 2011\nΑπό το πανηγυρικού χαρακτήρα δελτίο Τύπου που εξέδωσε το υπουργείο Παιδείας, πληροφορηθήκαμε ότι επιβάλλεται να είμαστε απολύτως ευχαριστημένοι και ικανοποιημένοι, διότι έπειτα από αδράνεια ετών, κατόρθωσαν να λάβουν πίστωση. Φυσικά, δεν τους είναι… εύκολο να αναφέρουν την ΠΗΓΗ της πίστωσης, διότι για τους ταγούς μας τα πολιτικά παιχνίδια είναι σαν τα δώρα των νονών τις γιορτές: ιερά.\nΑς δούμε λοιπόν τι αναφέρει το υπουργείο (προς έκπληξη όλων εκδίδει κοτζάμ δελτίο Τύπου για κάτι που όπως παραδέχεται… ΕΚΤΙΜΑ ότι θα γίνει σε ΑΟΡΙΣΤΟ χρόνο), αφού προκύπτουν συμπεράσματα και ερωτήματα.\nα) Κατ’ αρχήν ξεκινά να θριαμβολογεί για μία λύση που θα έρθει σε ένα πρόβλημα, το οποίο δημιούργησαν οι ίδιοι μαζί με τους προκατόχους τους . Άρα, θα έπρεπε να είναι τουλάχιστον όχι «πιο», αλλά «πολύ» σεμνοί. Και δεν είναι.\nβ) Αυτό το «κύριος όγκος των οφειλών», πώς ακριβώς προσδιορίζεται; Διότι η αποπληρωμή για παράδειγμα του 55-60% των οφειλών, (ποσοστό ειλικρινά όχι τυχαίο…) μπορεί επίσης να χαρακτηριστεί ως κύριος όγκος.\nγ) Γιατί δεν μας λένε πότε θα εξοφληθούν ΟΛΟΙ και όχι ο «κύριος όγκος», όποιος κι αν είναι αυτός;\nδ) Η κοινοποίηση στο υπουργείο έγινε την Παρασκευή 11 Μαρτίου. Με δεδομένη την αργία του Σαββατοκύριακου, πότε πρόλαβαν να συσταθούν ομάδες εργασίας και μάλιστα της τάξης των τριάντα ατόμων;\nε) Αλήθεια, γιατί τριάντα άνθρωποι; Μήπως είναι πολλοί;\nστ) Αυτή η ευελιξία της κρατικής μηχανής προσωπικά με κάνει να βουρκώνω από συγκίνηση.\nζ) Η φράση «σε συνέχεια των προσπαθειών» της υπουργού κτλ., όπως και «η αναπληρωτής υπουργός έδωσε εντολή», σημαίνει ότι πρέπει να τους οφείλουμε χάρη για τις προσπάθειες και τις εντολές τους, οι οποίες όμως θα ολοκληρωθούν κατά χρονική ΕΚΤΙΜΗΣΗ όπως οι ίδιοι αναφέρουν…\nη) Ως είθισται σε παρόμοιες περιπτώσεις και προκειμένου να μην ανησυχούμε, ο ύμνος καταλήγει ότι οι πληρωμές των εκπαιδευτών δεν θα γίνονται στο εξής από τον Οργανισμό ΕΟΠΠ, αλλά από την ίδια τη γενική Γραμματεία Δια Βίου Μάθησης. Εμ, δεν μας το ‘λεγαν νωρίτερα να μη σκιαζόμασταν;\nΥ.Γ.1.Μαθαίνω από πληροφορίες λόγω της διαστροφής του επαγγέλματος, αλλά και όπως διαβάσαμε έφτασαν μέχρι και στη Βουλή(!), ότι κάποιοι χαμαιλέοντες άλλων κομμάτων (από τη μία έως την άλλη άκρη…)εκφράζουν την ένθερμη συμπαράστασή τους στον αγώνα των εκπαιδευτών. Μιλάμε από τη μία πλευρά για ΑΠΟΤΥΧΗΜΕΝΟΥΣ απίθανους πολιτικοτυπάκους της πλάκας, έως και στην άλλη πλευρά ψευτοκουλτουριάρηδες, με μόνιμο μότο στα χείλη τους τη λέξη «ενάντια»! Μη μου πείτε, δεν έχουν ΠΟΛΥ γέλιο;\nΥ.Γ.2. Ο Δημήτρης Χαριλάου ως Πρόεδρος του Ε.Δ.ΙΕΚ το παλεύει με όλες του τις δυνάμεις. Έχω ιδία γνώση και επομένως την υποχρέωση να το δηλώσω, αν και δεν το θέλει ο ίδιος. Συνεπώς, οφείλουμε να στοιχηθούμε όσο και όπως μπορεί ο καθένας από εμάς και φυσικά να αναλάβουμε πρωτοβουλίες.\nΑναρτήθηκε από ΕΚΠΑΙΔΕΥΤΕΣ Δ.Ι.Ε.Κ. στις 2:49 μ.μ.\nΑΝΑΚΟΙΝΩΣΗ ΣΧΕΤΙΚΑ ΜΕ ΤΗΝ ΠΛΗΡΩΜΗ ΤΩΝ ΕΚΠΑΙΔΕΥΤΩΝ\nΜε την συνάντηση της 15/03/2011 του Προέδρου του Ε.Δ.ΙΕΚ με τον αρμόδιο εκ των συνεργατών της αναπληρωτή Υπουργού κας Φώφης Γεννηματά, υπήρξε ενδελεχείς ενημέρωση και δόθηκαν σχετικές διευκρινήσεις οι οποίες αφορούν την πληρωμή των εκπαιδευτών των Δημοσίων ΙΕΚ.\nΠρος αποφυγή παρερμηνειών που μπορεί να προκύψουν από δημοσιεύματα ή παραπληροφόρηση, παραθέτουμε το δελτίο τύπου όπως αυτό μας εδόθη από το Υπουργείο Παιδείας Διά Βίου Μάθησης και Θρησκευμάτων\nΑναρτήθηκε από ΕΚΠΑΙΔΕΥΤΕΣ Δ.Ι.Ε.Κ. στις 11:13 μ.μ.


ΑΤΡΟΜΗΤΟΣ – ΑΟΚ 3-1: Η συνέντευξη Τύπου / aokerkyra.com\nΑρχική σελίδα » ΑΤΡΟΜΗΤΟΣ – ΑΟΚ 3-1: Η συνέντευξη Τύπου\nΑΤΡΟΜΗΤΟΣ – ΑΟΚ 3-1: Η συνέντευξη Τύπου\nΟ Χάβι Γκράθια φαίνεται ότι σιγά – σιγά αρχίζει να… συνειδητοποιεί (επιτέλους!) ότι τα πράγματα «ζορίζονται» πολύ όσον αφορά την παραμονή του ΑΟ Κέρκυρα στη Σούπερ Λιγκ και πως η κατάσταση είναι πλέον πολύ δύσκολη.\nΣτη συνέντευξη Τύπου, μετά το τέλος της κυριακάτικης αναμέτρησης με τον Ατρόμητο στο Περιστέρι, ο Ισπανός τεχνικός των «Φαιάκων» επεσήμανε:\n«Στα τελευταία παιχνίδια τα αποτελέσματα δεν ήταν δίκαια, όμως σήμερα ήταν, διότι εμείς δεν ήμασταν καλοί. Συγχαρητήρια στην αντίπαλη ομάδα για τη νίκη της. Όσον αφορά τη δική μας ομάδα, η κατάσταση είναι εύθραυστη. Χρειαζόμαστε αποτελέσματα και αν συνεχίσουμε έτσι, δεν θα έρθουν και θα αντιμετωπίσουμε σοβαρό πρόβλημα».\nΟ προπονητής της αθηναϊκής ομάδας, Γιώργος Δώνης, από την πλευρά του ανέφερε:\n«Κατ' αρχάς πρέπει να κάνουμε γρήγορα για να πάμε κι εμείς στο Σύνταγμα. Είναι μια δύσκολη κατάσταση για την πατρίδα μας και τώρα πάμε στα δευτερεύοντα. Γενικώς είχαμε τον έλεγχο του παιχνιδιού. Πήραμε μια δίκαιη νίκη. Στο πρώτο ημίχρονο θεωρώ πως δεν ήμασταν καλοί και, παρότι προηγηθήκαμε στο σκορ ήμασταν πολύ επιπόλαιοι στις επιλογές μας. Ήμουν πολύ εκνευρισμένος με τους παίκτες μου διότι βλέπω πράγματα που μπορούν να κάνουν και να μην τα κάνουν υπό πίεση. Στο δεύτερο όμως άλλαξε η εικόνα μας, ήμασταν οργανωμένοι στο αμυντικό κομμάτι και καταφέραμε να χτυπήσουμε στο ανοιχτό γήπεδο. Πετύχαμε ένα τέρμα και θα μπορούσαμε να πετύχουμε κι άλλα. Δώσαμε χώρο στον αντίπαλο, αυτό ήταν το σχέδιο μας, για να χτυπήσουμε στην κόντρα. Και τώρα θέλω να γκρινιάξω με τους σπορκάστερ της Nova, οι οποίοι θα ήθελα να κοιτάξουν και λίγο τον Ατρόμητο. Όταν οι άλλες ομάδες παίζουν καλά, τις βγάζουμε Μπαρτσελόνα, αλλά μ' εμάς δε συνέβη κάτι τέτοιο. Νομίζω ότι αξίζουμε ένα καλό σχόλιο. Αυτό είναι το πρώτο. Το δεύτερο είναι ότι ο κόσμος δεν καταλαβαίνει από θέματα τακτικής και πειθαρχίας. Υπάρχει μια μερίδα που θέλει να γκρινιάξει και η γκρίνια κάνει κακό. Ο Ατρόμητος είχε οργανωμένο σχέδιο να παίξει αμυντικά και να χτυπήσει στην κόντρα. Οι λίγοι που βρίσκονται πίσω από τον πάγκο, με τον τρόπο που συμπεριφέρονται, το μόνο που καταφέρνουν είναι να πανικοβάλλουν την ομάδα».


Τι νέο υπάρχει στο WHSR: Πηγαίνοντας στην Άνοιξη | WHSR\nΑρχική > Blog > Ενημερώσεις ιστοτόπων και ειδήσεις > Τι νέο υπάρχει στο WHSR: Πηγαίνοντας στην Άνοιξη\nΟ καιρός αρχίζει να ζεσταίνει σε ολόκληρο τον κόσμο. Τα πτηνά επιστρέφουν στις περιοχές που διέφυγαν κατά τη διάρκεια του χειμώνα και τα λουλούδια αρχίζουν να ανθίζουν. Στο WHSR, η κυκλοφορία έλαβε και επεκταθεί με όλο και περισσότερους ανθρώπους που αναγνωρίζουν τον Jerry Low και τους συγγραφείς του site ως φωνή εξουσίας σε όλα τα πράγματα web hosting. Ο Μάρτιος είναι ένας μήνας νέων ξεκινήσεων και το WHSR έχει πολλά νέα υλικά για να εξετάσετε, να μάθετε από και με τα οποία να βελτιώσετε τους δικούς σας ιστότοπους.\nΝέα κριτική οικοδεσπότη Ιστού και σχόλια χρηστών\nΈνα πράγμα που ήταν το ίδιο τον Μάρτιο ήταν ότι η WHSR ρίχτηκε μια ματιά στις εταιρείες φιλοξενίας ιστοσελίδων, τα πλεονεκτήματα και τα μειονεκτήματα και πρόσφερε κάποιες πολύτιμες λεπτομέρειες για να σας βοηθήσει να αποφασίσετε αν αυτές οι εταιρείες είναι κατάλληλες για εσάς. Μια εταιρεία φιλοξενίας που εξετάσαμε ήταν AltusHost. Μας AltusHost κριτική παίρνει μια σε βάθος ματιά σε αυτή την ολλανδική φιλοξενία εταιρεία φιλοξενίας, συμπεριλαμβανομένων των ρυθμών ανάπτυξης τους τα τελευταία έξι χρόνια. Η ανασκόπηση αναλύεται περαιτέρω στα διάφορα είδη φιλοξενίας που διαθέτει η εταιρεία (Shared, VPS, Dedicated). Το AltusHost είναι μια ενδιαφέρουσα εταιρεία εξαιτίας κάποιων τεχνολογιών αιχμής που χρησιμοποιούν οι διακομιστές, οι οποίες αναλύονται λεπτομερώς σε αυτό το κομμάτι.\nΌπως πάντα, μοιραζόμαστε ειλικρινείς, μη μεροληπτικές πληροφορίες στις αναθεωρήσεις μας, γι 'αυτό και μοιραζόμαστε τα μειονεκτήματα του AltusHost που πρέπει να γνωρίζετε για να λάβετε τεκμηριωμένη απόφαση.\nΕπειδή προσπαθούμε να σας κρατήσουμε με ενημερωμένες, αξιόπιστες πληροφορίες για τους διάφορους οικοδεσπότες Ιστού εκεί έξω, πρόσφατα δημοσιεύσαμε και ένα ενημέρωση σχετικά με το Little Oaks Hosting. Προηγουμένως, η έρευνα του Jerry Lowa έδειξε ότι αυτή ήταν μια αξιόπιστη επιλογή στη φιλοξενία. Ωστόσο, κατά τη δεύτερη εβδομάδα του Μαρτίου, η εταιρεία αντιμετώπισε ορισμένα σοβαρά ζητήματα που έπληξαν τους πελάτες. Ο Τζέρι ενημερώνει τον καθένα για το τι συνέβη και πώς βλέπει το Little Oaks να πηγαίνει προς τα εμπρός. Εάν πρόκειται για έναν οικοδεσπότη που βρίσκεστε προς το παρόν ή σκέφτεστε να αλλάξετε, θα ήταν καλό να προχωρήσετε και να διαβάσετε αυτό το δύσκολο κομμάτι.\nBlog καλύτερα με WHSR\nΤον Μάρτιο, ρίξαμε επίσης μια ματιά σε μερικούς τρόπους που μπορείτε να βελτιώσετε το δικό σας blog. Από λαμβάνοντας καλύτερες φωτογραφίες για να βελτιώσετε τα άρθρα που γράφετε σε τρόπους μαγνητοποιήστε το ιστολόγιό σας και δημιουργήστε αναγνωστικό κοινό, οι συγγραφείς μας προσφέρουν συμβουλές που θα βοηθήσουν το ιστολόγιό σας να προσελκύσει περισσότερους αναγνώστες και να τους κρατήσει.\nΟ Mike Swan, ένας ειδικός για τη χρήση του Photoshop για τη δημιουργία γραφικών και στη συνέχεια για τη μετατροπή του για ένα θέμα WordPress, μοιράστηκε κάποιες συμβουλές μαζί μας σε διαφορετικά Πίνακες Pinterest ότι κάθε ιδιοκτήτης ιστότοπου πρέπει να προσθέσει στη λίστα ανάγνωσης. Στο άρθρο Κανόνες γρήγορης σύνταξης κώδικα 5 για Blogs, ρίχνουμε μια ματιά στο πώς μπορείτε να βελτιώσετε τις αναρτήσεις ιστολογίου σας.\nΤο εξαιρετικό περιεχόμενο μπορεί να μεταφραστεί σε καλύτερη κατάταξη της Google και οι αναγνώστες σας θα εκτιμήσουν μια εύκολη ανάγνωση και θα είναι πιο πιθανό να μοιραστούν αυτό που δημοσιεύετε με άλλους.\nΔιαφήμιση στο WHSR\nΜη ξεχνάτε, είμαστε τώρα ανοιχτοί στο να βοηθήσουμε τις εταιρείες να βγάλουν τη λέξη μέσω των ενημερωτικών τους στοιχείων. Για μόνο $ 25, μπορείτε να πάρετε το δικό σας infographic δημοσιεύτηκε στο WHSR, η οποία θα σας βοηθήσει να αποκτήσετε στοιχεία και πληροφορίες στο αναγνωστικό κοινό μας και να προωθήσετε την επιχείρησή σας ταυτόχρονα.\nΤο WHSR Uptime Monitor είναι εδώ!\nΜια γρήγορη ματιά στο σύστημα WHSR Uptime Monitor.\nΈνα από τα πιο συναρπαστικά πράγματα που ξεκίνησε στο WHSR είναι το νέο Αναβαθμισμένη παρακολούθηση. Μην ανησυχείτε ποτέ ξανά για τις τοποθεσίες σας που κατεβαίνουν και δεν γνωρίζετε γι 'αυτό. Αυτό το δωρεάν εργαλείο 100% ελέγχει τους ιστότοπούς σας κάθε πέντε λεπτά. Προσθέστε μέχρι το 10 των ιστότοπων σας και ενημερώστε αμέσως εάν ένας ιστότοπος κατεβαίνει, ώστε να μπορείτε να λάβετε τεχνολογική υποστήριξη σε αυτό και να μεταφέρετε γρήγορα τον ιστότοπό σας, πράγμα που σημαίνει ότι χάσατε λιγότερα έσοδα και ότι υπάρχει μικρός κίνδυνος να χάσετε τον τρέχοντα ιστότοπο επισκέπτες.\nΤο Μάρτιο ήταν ένα μήνα γεμάτο με συμβουλές copywriting και εξαιρετικές κριτικές. Απρίλιος είναι βέβαιο ότι θα είναι ένα άλλο μήνα γεμάτο με συμβουλές για τους ιδιοκτήτες ιστοχώρου, γι '


«Παγωτό» οι συντάκτες του mega από την δήλωση Καρατζαφέρη! | Star.gr\n«Παγωτό» οι συντάκτες του mega από την δήλωση Καρατζαφέρη!\nΤί είναι τελικά ο αρχολίπαρος και ο σπουδαρχίδης;\n«Παγωτό» έμειναν οι δημοσιογράφοι του mega μόλις άκουσαν την δήλωση του Γιώργου Καρατζαφέρη περί αρχολίπαρου και σπουδαρχίδη. Αυτό πάλι τι ήταν;\nΠραγματικά, ελάχιστοι ήταν εκείνοι που γνώριζαν την σημασία και την έννοια των δύο λέξεων που προκάλεσε αμηχανία αλλά και γέλια στο πάνελ της εκπομπής.\n«Τώρα τί να πει κανείς; Τί σχόλιο να κάνει μετά από αυτό;» αναρωτήθηκε αρχικά ο πολιτικός συντάκτης του mega Ιορδάνης Χασαπόπουλος, προσθέτοντας: «Νομίζω ότι η συζήτηση, ιδίως σε επίπεδο πολιτικών αρχηγών, όσο πάει γίνεται και πιο… πολιτική»!\nΣωστόοοος ο Ιορδάνης και με πολύ εύστοχο χιούμορ! …. Βέβαια, οι λέξεις είναι πραγματικές και μάλιστα εντάσσονται στο πλούσιο αρχαιοελληνικό λεξιλόγιο. Το ότι κανείς δεν κατάλαβε τι είπε αποτυπώθηκε πλήρως και στις αντιδράσεις των δημοσιογράφων που βρίσκονταν στην Βουλή, αφού κανείς δεν τον ρώτησε όταν ολοκλήρωσε την δήλωσή του, τί σημαίνει η κάθε λέξη!\n«Where is my mind;» φώναξε ο Δημήτρης Καμπουράκης, σηκώνοντας κυριολεκτικά τα χέρια ψηλά. Το ίδιο κάναμε και μείς για να είμαστε ειλικρινείς. Σηκώσαμε τα χέρια ψηλά. Την ίδια στιγμή, ο Μανώλης Καψής δεν μπορούσε να συγκρατήσει τα γέλια του. Η αποδιοργάνωση στο στούντιο ήταν εμφανής και όπως ήταν φυσικό τους πήρε μερικά δευτερόλεπτα να επανέλθουν…\n«Ουδέν σχόλιο», κατέληξε η Χριστίνα Κοραή.\nΕίδατε ο πρόεδρος του ΛΑΟΣ; Εγραψε πάλι... Δείτε το απολαυστικό στιγμιότυπο.


Πρόσωπα της Μαγνησίας. Μάγδα Σαμαρά Χοροδιδάσκαλος, χορεύτρια - Secret Volos\nApr 29, 2019 / 1735 Views\nΗ Μάγδα Σαμαρά αποτελεί ένα από τα πιο φρέσκα πρόσωπα στο χώρο της τέχνης στην περιοχή της Θεσσαλίας . Γεννήθηκε και ξεκίνησε την πορεία της στον χορό στον Βόλο ,όπου γρήγορα ξεχώρισε και δούλεψε πάνω στο ταλέντο της .Απο το 2003 αποτέλεσε μαθητευόμενη σε πληθώρα γνωστών σχολών χορού στο Βόλο συλλέγοντας γνώσεις . Η αγάπη της για την τέχνη την οδήγησε έως σήμερα στο να επεκτείνει τις γνώσεις της σε δέκα είδη χορού .\nΤα πεδία γνώσης της επεκτείνονται στο: κλασσικό μπαλέτο , modern/jazz, σύγχρονο χορό , American taps (κλακέτες), Irish dance , Hip hop ,Break dance(bboying) , Oriental , Latin καθώς και εισήγαγε για πρώτη φορά το Dancehall στην Κεντρική Ελλάδα το 2013 ( είδος street style από τη Jamaica που γνωρίζει παγκόσμια αναγνωρισιμότητα ) , αλλά και δευτερευόντως σε είδη όπως Reggeaton , Afro styles , Musical , Street Latin etc. , διευρύνοντας τους χορευτικούς , πολιτισμικούς και γνωστικούς ορίζοντες της.\nΑποτελεί πτυχιούχος της ISTD (Imperial Society of Teachers of Dancing) καθώς και της ακαδημίας National Academy of Music Prof.Pancho Vladigerov( Vaganova System ), ενώ αποτελεί πιστοποιημένη καθηγήτρια χορού από την IDTA (International Dance Teachers Association).\nΣε ηλικία 16 ετών αναγνωρίστηκε το ταλέντο της στον χορό και από τότε ξεκίνησε η πορεία της στο χώρο της διδασκαλίας – χορογραφίας. Σήμερα αποτελεί αναγνωρισμένη καθηγήτρια και χορογράφος στην Κεντρική Ελλάδα με πολλές συνεργασίες σε όλη την περιοχή.\nΈχει διακριθεί πολλαπλές φορές κερδίζοντας « χρυσές» θέσεις στο βάθρο , σε πολλές εγχώριες αλλά και διεθνείς διοργανώσεις τόσο ως μέλος χορευτικών ομάδων ,όσο και ως προπονήτρια, και Solo χορεύτρια- performer , διεκδικώντας πολλές πρωτιές εκπροσωπώντας τον Βόλο και την Ελλάδα .\nΟλοκληρώνει τις σπουδές της στο Τμήμα Επιστημών Φυσικής Αγωγής και Αθλητισμού Πανεπιστήμιο Θεσσαλίας ως Καθηγήτρια Φυσικής Αγωγής με ειδικότητα «Ειδική Φυσική Αγωγή”.\nΕπεκτείνει τις γνώσεις της και στον χώρο της άθλησης και του fitness γενικότερα αλλά και στην άσκηση σε ΑΜΕΑ, χτίζοντας έτσι έναν αλληλένδετο δεσμό μεταξύ των δυο τομέων ,άθλησης-τέχνης .\nΈχει συνεργαστεί για σκοπούς καλλιτεχνικού και φιλανθρωπικού χαρακτήρα με γνωστά τοπικά ονόματα των πόλεων Βόλου και Τρικάλων μεταξύ των οποίων δραστηριοποιείται, αλλά και γνωστούς στο ευρύτερο κοινό καλλιτέχνες. Παράλληλα ενεργή η συμμετοχή της και στον αθλητικό χώρο της πόλης όπου έχει δραστηριοποιηθεί και σε event των ομάδων Νίκη Βόλου & Ολυμπιακός Βόλου .\nΔιευρύνει τις γνώσεις της διαρκώς στο χώρο του χορού με απώτερο σκοπό την προσωπική εξέλιξη και την προαγωγή άρτιου καλλιτεχνικού περιεχομένου στην πόλη & υψηλό και σύγχρονο θέαμα και γνώσεις ,με σεμινάρια-μαθήματα με διακεκριμένους εγχώριους και ξένους διεθνής φήμης χορογράφους- προπονητές .\nΤαξιδεύει και προπονείται σε διακεκριμένους χώρους όπως προσφάτως στην Urdang Academy , London και τα Pineapple Studios , London . Αποτελεί εισαχθησα φοίτησης ως performer σε γνωστό διεθνές κολλέγιο χορού ενώ οι πρωτιές που έχει αποσπάσει της έχουν χαρίσει διαφόρων ειδών υποτροφίες και παράλληλα καλείται ως καθηγήτρια και performer σε πολλά φεστιβάλ και event καλλιτεχνικού χαρακτήρα.\nΛεπτομερές για το βιογραφικό της μπορείτε να βρείτε στην FB Page :\nMagda Samara – Professional Dancer & Coach Instructor\nSECRET VOLOS , ΒΟΛΟΣ , ΜΑΓΔΑ ΣΑΜΑΡΑ , ΜΑΓΝΗΣΙΑ , ΠΡΟΣΩΠΑ ΤΗΣ ΜΑΓΝΗΣΙΑΣ , ΧΟΡΕΥΤΡΙΑ , ΧΟΡΟΔΙΔΑΣΚΑΛΟΣ\n1 «Άρωμα» Μαγνησίας στο Roland Garros. Η Εύα Ασδεράκη διαιτητής στην «τιτανομαχία» Τζόκοβιτς – Ναδάλ.\n2 Δείτε τους επιτάφιους των Ιερών Ναών του Βόλου & της Ν.Ιωνίας\n3 Πρόσωπα της Μαγνησίας. Χρυσούλα-Ευαγγελία Βακαλούδη-Ανθυποπλοίαρχος Εμπορικού Ναυτικού\n4 Δείτε ζωντανή εικόνα από Τσαγκαράδα, Βελεστίνο και Ν.Αγχίαλο\n5 Πρόσωπα της Μαγνησίας. Αγγελική Παπαγεωργίου,εικαστικός\n6 Γνωρίζοντας τους δρόμους της πόλης μας, Οδός Ελ. Βενιζέλου (Ιωλκού)\n7 Επισκεφτήκαμε το εργοστάσιο “Οινοπνεύματος” στο Βόλο\n8 Εικόνες από το κέντρο του Βόλου σήμερα\n9 Γνωρίζοντας τους δρόμους της πόλης μας. Νικοτσάρα.\n10 60 βιβλία Μπράιγ στους «Μάγνητες Τυφλούς» από τον Σοροπτιμιστικό Όμιλο Βόλου «Θέτις»\nΠρωταθλήτρια Ελλάδος στο Μαθητικό Σκάκι η Βολιώτισσα Κωνσταντίνα Ραφτοπούλου!!\nΣιδηροδρομικός Σταθμός Βόλου- Η ιστορία του\nΗ εκπαιδευτικός ειδικής αγωγής Ζωή Μακρονάσιου μας μιλά για τις «Ίσες ευκαιρίες στην εκπαίδευση»\nΗ «μαγευτική» παραλία Μυλοπόταμος του Πηλίου\nΗ συγκινητική διαφήμιση της Disney για τα φετινά Χριστούγεννα.Δείτε το βίντεο\nΓνωρίζοντας τον τόπο μας. Πλατανίδια\nΚαλλιτέχνες της Μαγνησίας. Άννα Μαρία Τσεκούρα, Τραγουδίστρια\nΓνωρίζοντας τον τόπο μας.Άνω Γατζέα\nΗ Ιερά Μονή του Οσίου Σεραφείμ του Σαρώφ στην όμορφη Πορταριά. Δείτε το βίντεο


Προσλήψεις 220 ατόμων για την αντιπυρική προστασία των δασών της Κρήτης - ΝΕΑ Τηλεόραση Κρήτης\nΠροσλήψεις 220 ατόμων για την αντιπυρική προστασία των δασών της Κρήτης\n27 Ιούλ 2018 10.53\nΓια το λόγο αυτό, πραγματοποιείται ευρεία σύσκεψη σήμερα Παρασκευή 27 Ιουλίου 2018 στα γραφεία της Αποκεντρωμένης Διοίκησης στο Ηράκλειο, για ενημέρωση της Συντονίστριας Μαρίας Κοζυράκη, από τις εμπλεκόμενες υπηρεσίες του φορέα, σχετικά με την πρόοδο των απαιτούμενων ενεργειών, ώστε να ολοκληρωθεί η διαδικασία πρόσληψης. Στη συνάντηση συμμετέχουν οι Διευθύνσεις Διοίκησης και Οικονομικών καθώς επίσης και οι Διευθύνσεις Δασών του φορέα. Θέματα που θα συζητηθούν αφορούν κατά κύριο λόγο τη διαδικασία τοποθέτησης, επιμόρφωσης και εκπαίδευσης των επιτυχόντων της προκήρυξης, έπειτα από την ολοκλήρωση της διαδικασίας επιλογής.\nΥπενθυμίζεται ότι, η υποβολή αιτήσεων έγινε μέσω ΟΑΕΔ στο πλαίσιο προγράμματος Κοινωφελούς Χαρακτήρα το οποίο αφορά ανέργους ηλικίας άνω των 18 ετών. Το πρόγραμμα χρηματοδοτείται από τον προϋπολογισμό του ΟΑΕΔ και του Πράσινου Ταμείου, για 5.066 θέσεις στις Αποκεντρωμένες Διοικήσεις της Χώρας.\nΗ διαδικασία επιλογής και τοποθέτησης – ανάθεσης αρμοδιοτήτων των υποψηφίων αναμένεται να ολοκληρωθεί εντός του Αυγούστου. Οι πρώτοι ωφελούμενοι, για τους οποίους έχει ολοκληρωθεί ο προβλεπόμενος διοικητικός έλεγχος, θα τοποθετηθούν στις Δασικές υπηρεσίες την Αποκεντρωμένης Κρήτης την 1η Αυγούστου 2018.


Όλα τα άρθρα που διάβασα τις τελευταίες μέρες σχετικά με το θέμα, καταλήγουν στο ίδιο συμπέρασμα:\nΑν τα συμπτώματα είναι πάνω από το λαιμό, για παράδειγμα ρινίτιδα, συνάχι, τότε μπορούμε να τρέξουμε και να γυμναστούμε ελαφρά χωρίς κίνδυνο.\nΑν τα συμπτώματα της ίωσης ή του κρυώματος είναι κάτω από το λαιμό, δηλαδή πόνοι στο σώμα, βρογχίτιδα, τότε δεν πρέπει με κανένα τρόπο να τρέχουμε ή να γυμναζόμαστε γενικά. Δεν τρέχουμε επίσης και σε περιπτώσεις που έχουμε ιγμορίτιδα, διότι μπορεί να οδηγήσει σε πνευμονία. Επίσης αν η θερμοκρασία του σώματός μας είναι πάνω από 37,2 βαθμούς Κελσίου δεν πρέπει να τρέχουμε. Είναι λάθος να πιστεύουμε ότι μπορούμε να ρίξουμε τον πυρετό με το να ιδρώνουμε με την άσκηση.\nΣε αυτές τις περιπτώσεις, οι γιατροί συνιστούν να επανέλθουμε στο τρέξιμο μετά από 2-3 ημέρες από την στιγμή που υποχωρήσουν τα συμπτώματα. Και η επάνοδος πρέπει να γίνει σταδιακά. Ξεκινάμε σταδιακά την προπόνησή μας και επανερχόμαστε σε πλήρη ένταση μετά από μία εβδομάδα.\nΠροηγούμενο άρθροΓυναίκα κάνει γυμνή τζόκινγκ στους δρόμους του Λονδίνου\nΕπόμενο άρθροΤρέξιμο με αλλεργία


Η συνταγή της «κουτάλας» - Eleutheranea.gr\nΑρχική Άποψη Η συνταγή της «κουτάλας»\nΗ συνταγή της «κουτάλας»\nΟ Μανώλης Σταυρουλάκης γράφει στο pagenews.gr σχετικά με το συνέδριο του ΣΥΡΙΖΑ και την επανεκλογή του Αλέξη Τσίπρα στην θέση του Προέδρου.\nΟ Ντυρκέμ δεν κουράζεται να υπενθυμίζει ότι τα κοινωνικά γεγονότα θέλουν μια απόσταση, προσωπική και χρονική, πριν τα υποβάλουμε στην όποια ερμηνευτική προσέγγιση. Κι, αναμφίβολα, το τρίτο Συνέδριο του ΣΥΡΙΖΑ είναι ένα σημαντικό κοινωνικό γεγονός, που άπτεται της πολιτικής, κατ’ εξοχήν κοινωνικής διαδικασίας, η οποία, στην προκειμένη περίπτωση, αφορά την κορυφαία εσωτερική στιγμή του κόμματος που καταλαμβάνει τα έδρανα της αξιωματικής αντιπολίτευσης.\nΟ Α. Τσίπρας επανεξελέγη πρόεδρος του κόμματος, χωρίς καμία άλλη υποψηφιότητα για τον προεδρικό θώκο. Παρά τον εύστοχο, αν και επιδερμικό, χαρακτηρισμό περί συνεδρίου σοβιετικού τύπου, δίχως ανταγωνιστικές υποψηφιότητες, ο Α. Τσίπρας επεδίωξε και κατάφερε να αναλάβει την πρωτοβουλία των κινήσεων και να καταλαγιάσει, έστω προσωρινά, το υποβόσκον κύμα αντιδράσεων, το οποίο ογκούται στους κόλπους του κόμματος.\nΤο προεδρικό εγχείρημα προβάλλεται σαν μια ριζοσπαστική πρωτοβουλία αναγέννησης, αλλά ουσιαστικά δεν αποσκοπεί παρά στην επαναβεβαίωση της κυριαρχίας του προέδρου επί του κόμματός του.\nΤο διάχυτο αίτημα για μια ριζική τομή στην πολιτική φυσιογνωμία και τη λειτουργία του ΣΥΡΙΖΑ, που άλλωστε έχει καταγραφεί σε κομματικές αποφάσεις, χρησιμοποιείται σαν νομιμοποιητικός μανδύας. Ο Α. Τσίπρας ξέρει ότι δεν έχει πλέον το χρονικό περιθώριο πολλών επιλογών και θα επιχειρήσει να εμφανιστεί στην κοινωνική βάση του αριστερού ριζοσπαστισμού ότι παίρνει σοβαρά υπ’ όψη τις έντονες κριτικές στελεχών, που προέρχονται από την αριστερή πτέρυγα του κόμματος.\nΜόνο που όλα αυτά τα κομματικά στελέχη συνδέουν άρρηκτα τις κριτικές τους με το αίτημα για το σεβασμό σε θεμελιώδεις ιδρυτικές αρχές του κόμματος, ικανές να επαναθεμελιώσουν τον ΣΥΡΙΖΑ. Πρόκειται για ταυτοτικές αρχές του κόμματος, που αναφέρονται στην στρατηγική του δημοκρατικού δρόμου προς τον σοσιαλισμό, στις συνεργασίες επί τη βάσει προγραμματικών αριστερών βάσεων και στην ανοιχτή καταγγελία του στείρου αντιδεξιισμού.\nΟ κομματικός μηχανισμός του ΣΥΡΙΖΑ, όπως κάθε κομματικός μηχανισμός, έχει τη δική του εσωτερική λογική, αλλά και ισχυρό το «ένστικτο της αυτοσυντήρησης». Κι αυτό το ένστικτο, κάτω από την πίεση μιας άτυπης προεκλογικής περιόδου, αφού σε κάθε περίπτωση οι εκλογές πρέπει να διεξαχθούν έως το επόμενο έτος, έχει ήδη αρχίσει να ενεργοποιείται, παρότι δεν έχει στραφεί εναντίον του σημερινού προέδρου. Όχι ακόμη, τουλάχιστον.\nΠροηγούμενο άρθροΟι γυναίκες σταρ του Χόλυγουντ που άλλαξαν την ρουλέτα του παιχνιδιού\nΕπόμενο άρθροΑιδηψός: Ιστορικό… κακοποίησης στα ζώα o 30χρονος – Είχε βάψει πράσινο τον σκύλο του [pics]


Newsorama: Ο Ολυμπιακός θέλει μια σωστή επιλογή για τη θέση του αριστερού μπάκ\n26 Μαΐου, 2022 - Αθλητικά\nΜπιφτέκια από κοτόπουλο !!! - Αλλαγή κλίματος για τον Σβαμπ στον ΠΑΟΚ - Ο Παναθηναϊκός θέλει να τονώσει το ελληνικό στοιχείο - Ο Πέρισιτς εξετάζει προτάσεις από Αγγλία - Ο ΠΑΟΚ "καίγεται" για τερματοφύλακα και αριστερό μπακ - Τυρόπιτα πατσαβουρόπιτα !!! - Μοσχαρίσια μπιφτέκια αλά κρεμ !!! - Ο Ολυμπιακός θέλει μια σωστή επιλογή για τη θέση του αριστερού μπάκ - Η στρατηγική των pitstop και η νίκη του Max Verstappen στην Ισπανία - Κόκκινη κάρτα από Dorna και FIM στο MotoGP στη Φινλανδία\nNewsorama > Αθλητικά > Ο Ολυμπιακός θέλει μια σωστή επιλογή για τη θέση του αριστερού μπάκ\nΣε αναζήτηση δεξιού μπακ βρίσκεται ο Ολυμπιακός και φέτος είναι ένα καλοκαίρι που αν μη τι άλλο θέλει να κάνει τη σωστή επιλογή στη συγκεκριμένη θέση. Οι Πειραιώτες μετά τον Ομάρ Ελαμπντελαουί δεν κατάφεραν να βρουν τον παίκτη που θα κάλυπτε επάξια το κενό του. Προσπάθησαν να μηδενίσουν το ρίσκο της επιλογής προχωρώντας στην απόκτηση του πολύπειρου Ραφίνια.\nΗ επιλογή για διάφορους λόγους δεν βγήκε και είναι αλήθεια ότι μερικές φορές είναι και θέμα συγκυριών να… κάτσει μία μεταγραφή. Ο Βραζιλιάνος σούπερ σταρ δεν κόλλησε και το κενό του Ομάρ δεν καλύφθηκε. Στη συνέχεια ο Ολυμπιακός πήγε στην επιλογή του Κένι Λαλά. Και με αυτή τη μεταγραφή προσπάθησε να πάει στα… σίγουρα. Πήρε έναν παίκτη έμπειρο με πολλές συμμετοχές σε ένα δύσκολο πρωτάθλημα όπως είναι το γαλλικό. Ο Λαλά δεν κατάφερε σε καμία περίπτωση να δικαιώσει τις προσδοκίες που υπήρχαν. Δεν… κόλλησε με τον Ολυμπιακό και ίσως σε αυτό να φταίει και το γεγονός ότι δεν είχε παίξει σε ένα κλαμπ με την πίεση των πρωταθλητών Ελλάδας. Όπως και να “χει ο Ολυμπιακός βγαίνει ξανά στην αγορά για δεξί μπακ. Και το σίγουρο είναι πως θα προσπαθήσει ξανά να μην πάρει ρίσκο με την επιλογή του ακραίου του μπακ. Είναι ένα πολύ σημαντικό γρανάζι για το παιχνίδι του Ολυμπιακού και θέλει να αποκτήσει ποδοσφαιριστή που θα προσφέρει. Γι” αυτό και κοιτάζει παίκτες από μεγάλα πρωταθλήματα και με αρκετές συμμετοχές, αλλά εξετάζει και όλες τις παραμέτρους, διότι δοκίμασε τα πάντα και δεν του βγήκαν.\n"Αποχωρεί ο Πέλκας από την Φενέρμπαχτσε"\nΜπιφτέκια από κοτόπουλο !!!\nΑλλαγή κλίματος για τον Σβαμπ στον ΠΑΟΚ\nΟ Παναθηναϊκός θέλει να τονώσει το ελληνικό στοιχείο\nΟ ΠΑΟΚ "καίγεται" για τερματοφύλακα και αριστερό μπακ


ΠΟΙΑ ΕΙΝΑΙ Archives - Aftodioikisi.gr\nΠΟΙΑ ΕΙΝΑΙ Tag\n5 Ιουνίου 2018 - 10:22\nΟι πέτρες στη χολή είναι μια πάθηση η οποία ταλαιπωρεί έναν στους πέντε συμπολίτες μας. Οι πόνοι είναι δυσβάστακτοι μετά από την κατανάλωση λιπαρών τροφών. Την ίδια στιγμή, όταν σχηματίζονται οι πέτρες στη χολή, ταλαιπωρούν τους πάσχοντες όχι μόνο την ημέρα\nΠΕΤΡΕΣ, ΠΟΙΑ ΕΙΝΑΙ, ΣΥΜΠΤΩΜΑΤΑ, ΧΟΛΗ\n23 Νοεμβρίου 2016 - 07:30\nΔιάσειση ονομάζεται το είδος τραυματισμού στο κεφάλι που οφείλεται σε πρόσκρουση, πτώση κ.λπ. και έχει σαν αποτέλεσμα την γρήγορη κίνηση του κεφαλιού μπρος-πίσω ή δεξιά-αριστερά. Η κίνηση αυτή συνεπάγεται συχνά ότι ο εγκέφαλος συγκρούεται με το εσωτερικό του κρανίου. Σύμφωνα με\nΔΙΑΣΕΙΣΗ, ΚΛΕΙΔΙΑ, ΠΟΙΑ ΕΙΝΑΙ, ΣΥΜΠΤΩΜΑΤΑ


Αλλος ένας λαμπερός, showbiz γάμος - OΛΑ ΘΕΣΣΑΛΟΝΙΚΗ !!! Αλλος ένας λαμπερός, showbiz γάμος | OΛΑ ΘΕΣΣΑΛΟΝΙΚΗ !!!\nΑλλος ένας λαμπερός, showbiz γάμος\nΤο γαμήλιο πάρτι του μυστικού γάμου τους έκαναν το Σαββατοκύριακο ο Θοδωρής Θεοδωρόπουλος και η αγαπημένη του Ινδή στιλίστρια, Άλια Αλ Ρουφάι, ξαφνιάζοντας τους πάντες.\nΓιατί όλοι πίστεψαν πως τώρα παντρεύτηκε το ζευγάρι\nΤο ζευγάρι ανάρτησε κάποιες φωτογραφίες του στους λογαριασμούς του στο Instagram που δείχνουν την Άλια με κοντό νυφικό και καβάλα στο άλογο, και όλοι υπέθεσαν πως παντρεύτηκαν αυτό το Σαββατοκύριακο στο Λιμένι Λακωνίας. Μάλιστα, οι ευχές των διαδικτυακών φίλων τους άρχισαν να πέφτουν βροχή κάτω από τις αναρτήσεις τους.\nΜάλιστα, σε μία από τις φωτογραφίες, ο Θοδωρής Θεοδωρόπουλος με την Άλια αλ Ρουφάι είναι καβάλα σε ένα άλογο με φόντο τα πέτρινα κτίσματα της περιοχής. Στην λεζάντα της φωτογραφίας, η στιλίστρια έγραψε: «Ενώ τα περισσότερα κορίτσια πάντα ονειρεύονται να παντρευτούν και τι θα φορέσουν εκείνη την ημέρα, εγώ πάντα ήθελα ένα λευκό άλογο και ονειρευόμουν να τρέχω μακριά καβάλα σε αυτό. Έζησα αυτή την στιγμή όχι προσπαθώντας να ξεφύγω από τον γάμο μου αλλά τρέχοντας πως την ευτυχία».\nΤο ζευγάρι παντρεύτηκε τον περασμένο Ιανουάριο στο Πάπιγκο και τώρα έκανε το γαμήλιο πάρτι του στο Λιμένι Μάνης\nΗ επιλογή της τοποθεσίας για το γαμήλιο πάρτι\nOΛΑ ΘΕΣΣΑΛΟΝΙΚΗ !!!: Αλλος ένας λαμπερός, showbiz γάμος


ΕΛΛΗΝΙΚΕΣ ΣΥΝΤΑΓΕΣ TAXIDIOTHS: ΤΑ ΑΛΛΑ ΚΕΦΤΕΔΑΚΙΑ\nΚΕΦΤΕΔΑΚΙΑ ΤΑ ΠΑΝΤΟΤΙΝΑ\nΑυτή τη φορά θα τα κάνουμε διαφορετικά!\nΥλικά: 500gr Κιμά απο κοτόπουλο (θα πείτε στο χασαπη σας να βάλει φιλέτα στήθος και μπουτι) - 3 φέτες ψωμί μουλιασμενο και στραγγισμενο - 1 κρεμμύδι μέτριο - 1 καροτο τριμενο - 3 μανιτάρια πολτοποιημενα στο multi (αν έχετε) - λίγο ξύδι - 1 αυγό - ξυσμα απο 1 λεμόνι - μισό ματσακι μαινδανο - αλάτι, πιπέρι κατα βούληση - 2 κουταλιες λάδι\nΕκτέλεση: ζυμωνουμε πολύ καλά τα υλικά μαζί και αφήνουμε το μίγμα στο ψυγείο για καμία ωριτσα. Στρωνουμε λαδοκολα στη λαμαρίνα του φούρνου μας και στρωνουμε τα κεφτεδακια. Ψήνουμε στο γκριλ μέχρι να ροδοκοκκινισουν και απο τις 2 πλευρές. Σερβιρουμε με πατατάκια τηγάνητα και μια γενναία μαρουλοσαλατα.\nΕτικέτες ΚΕΦΤΕΔΕΣ, ΜΕΖΕΔΑΚΙΑ


Πόσο ενοχικός είσαι; - viewtag.gr\nHomeTipsΥγείαΠόσο ενοχικός είσαι;\n26/03/2021 Ασημίνα Καραμαλέγκου\nΛίγο ή πολύ ενοχές έχουμε όλοι. Είτε γιατί μια μέρα φάγαμε πολύ ή ήπιαμε πολύ ή γενικά ξεφύγαμε από τα λεγόμενα όρια. Αυτού του τύπου οι ενοχές δε βιώνονται ως βαρύ φορτίο. Αντίθετα μπορεί να λειτουργούν και ως ρυθμιστές της επιθυμητής συμπεριφοράς. Το ενοχικό σύμπλεγμα είναι φασματικό. Μπορεί, δηλαδή, να αισθανόμαστε από λίγο έως πολύ ενοχικά.\nΣήμερα θα ασχοληθούμε με το τι συμβαίνει όταν το ενοχικό συναίσθημα είναι τόσο διογκωμένο που κάνει την καθημερινότητά μας δυσλειτουργική. Είναι μείζονος σημασίας να ζούμε μια ζωή απαλλαγμένη από την πίεση των ενοχών, μια ζωή όπως εμείς την επιθυμούμε, μια ζωή ανάλαφρη, ευχάριστη και δημιουργική με τον τρόπο που εμείς την έχουμε επιλέξει.\nΑς δούμε τα χαρακτηριστικά του ενοχικού ατόμου. Χαρακτηρίζεται συνήθως από χαμηλή αυτοεκτίμηση με αποτέλεσμα να κατηγορεί τον εαυτό του όταν η έκβαση δεν είναι η επιθυμητή. Έχει θέμα με την αποδοχή των άλλων κι έτσι σπάνια λέει «όχι» όταν του ζητείται κάτι, υπό τον φόβο μήπως και δε γίνει αρεστός. Διακατέχεται από τελειομανία. Αν και η τελειομανία συντελεί ενίοτε στην πρόοδο και την ευημερία του ατόμου, στην ψυχή του ενοχικού συνδυάζεται με συναίσθημα ανεπάρκειας κι έτσι πιέζεται υπερβολικά. Επιζητάει συνεχώς συγχώρεση, διότι αισθάνεται μονίμως υπεύθυνος για τα κακώς κείμενα, ενώ σπάνια επωμίζεται τα εύσημα για τα επιτεύγματά του.\nΈχοντας αυτή την εικόνα για τον εαυτό του αισθάνεται συχνά ο υπαίτιος όλων των δυσάρεστων στα μάτια των σημαντικών του άλλων. Αναλαμβάνει την ευθύνη για όλα τα στραβά που συμβαίνουν γύρω του απορροφώντας έτσι μέσα του το βαρύ φορτίο των ενοχών. Βρίσκεται σε συνεχές καθεστώς αγωνίας προσπαθώντας να διεκπεραιώσει τέλεια ό,τι του έχει ζητηθεί. Πρώτος ο ίδιος δε συγχωρεί λάθη στον εαυτό του. Σπάνια καταφέρνει να βρει διεξόδους ανακούφισης και βιώνει πολύ άγχος το οποίο συνήθως σωματοποιεί. Τέλος, μπορεί εύκολα να πέσει θύμα ενός χειριστικού ατόμου λόγω της δυσκολίας που έχει να αρνηθεί.\nΗ ενοχή είναι ένα συναίσθημα που καλλιεργείται από την παιδική ηλικία. Το μικρό παιδί στην προσπάθειά του να ικανοποιήσει τις προσδοκίες των γονιών του υπερχρεώνεται το λάθος του και αποζητά τη συνεχή επιβεβαίωσή τους. Αν την έχει στα πλαίσια που χρειάζεται έχει καλώς, αν όμως οι γονείς είναι διαρκώς και αδικαιολόγητα επικριτικοί απέναντί του, τότε αναπτύσσεται βαθμιαία μέσα του το ενοχικό σύμπλεγμα, το οποίο και προβάλλει σε κάθε του λειτουργία αλλά και σχέση του στην ενήλικη πλέον ζωή του.\nΑπό τη στιγμή που θα αντιληφθούμε την πηγή της πίεσης που νιώθουμε καθώς και την επιθυμία να αποφορτιστούμε θα έχουμε κάνει τη μισή δουλειά. Η συνειδητοποίηση κάνει το άτομο να διερευνήσει για ποιο λόγο νιώθει ενοχικά και να ζητήσει βοήθεια να το αποκωδικοποιήσει ώστε να καταφέρει να αποσυμπιεστεί. Ο coach μπορεί να βάλει το άτομο σε δράση, ώστε να καταφέρει να πει «όχι» και να έρθει αντιμέτωπο με το ενδεχόμενο να μη γίνει αρεστό. Δουλεύουμε ενδελεχώς την αποδοχή του εαυτού μας και κατόπιν την αποδοχή των άλλων. Συνεχίζουμε με την ενίσχυση της αυτοεκτίμησης και βοηθάμε το άτομο να καταλάβει ότι δεν είναι καταστροφικό να μη χαίρει της γενικής αποδοχής των άλλων. Αυτό επιτυγχάνεται κυρίως όταν το άτομο ακολουθεί περισσότερο τα «θέλω» του από τα «πρέπει». Οι κοινωνικές και οικογενειακές επιταγές μπλοκάρουν την αυθεντικότητα του ατόμου. Όταν το άτομο καταφέρει να απελευθερωθεί από τη συνεχόμενη, κατά Freud, γονική φωνή που αντηχεί μέσα του θα είναι σε θέση να ζήσει τη ζωή που επιθυμεί όπως ακριβώς την επιθυμεί με μοναδικό του μέλημα την αποδοχή του από τον ίδιο του τον εαυτό. Μόνο έτσι επιτυγχάνεται η απελευθέρωση από ενοχές.\nΔιαβάζοντας τα παραπάνω μπορεί κάποιος να απαντήσει πόσο ενοχικός είναι και να βάλει τον εαυτό του στη διαδικασία ενδοσκόπησης και εκλογίκευσης αυτών των βασανιστικών συναισθημάτων. Ποιο σενάριο επιδείνωσε και διαστρέβλωσε τη σκέψη μας και τη μετέτρεψε σε ενοχικό φορτίο; Ποιο σύμπλεγμα μας έκανε να επιτρέψουμε στο σημαντικό μας άλλο να μας επιβαρύνει με ενοχές; Δεν μπορεί να φταίμε εμείς συνέχεια για όλα. Επιπλέον, η παραδοχή για ενοχή δεν διευκολύνει την ομαλή έκβαση μιας λειτουργικής καθημερινότητας, δεν αντικατοπτρίζει ούτε την αλήθεια μας ούτε την αυθεντικότητά μας, αλλά εξυπηρετεί μόνο στη γενίκευση αρνητικών συμβάντων που μακράν απέχουν από την πραγματικότητα.\nΜε το coaching βοηθάμε το άτομο με τις κατάλληλες μεθόδους και τα απαραίτητα αυτογνωσιακά εργαλεία να εντοπίσει τα δυνατά του σημεία, τα ταλέντα του, τα χαρίσματά του και να νιώσει επαρκής και ασφαλής με τον εαυτό του. Να καταλάβει ότι δεν είναι φοβερό να επιλέξει να πει «όχι» επιλέγοντας συνειδητά την απενεχοποίηση. Είναι το εναλλακτικό σενάριο που θα διαλέξει να ακολουθήσει, ώστε να απελευθερωθεί από τις τυχόν ενοχές του. Επίσης με το coaching εκλογικεύουμε τη γονική φωνή στο υπερεγώ του ατόμου και δουλεύοντας με τις αξίες και τις πεποιθήσεις του, αποδομούμε τον κανόνα που δεν ελέγχει και τον βοηθάμε να τον αντικαταστήσει με έναν κανόνα που υποστηρίζει με όλο του το είναι.\nΌταν το άτομο είναι συνειδητοποιημένο και πορεύεται με τις πεποιθήσεις που ελέγχει , δεν διακατέχεται από νοσηρές ενοχές που τον πιέζουν και τον κάνουν δυστυχισμένο. Θα μείνει με τις υγιείς ενοχές του, οι οποίες ίσως και να τον εξυπηρετούν να ζει μέσα σε όρια.


Έγκυρο Παναθηναϊκό, πολιτικό και σινεφίλ ημερολόγιο.: Παρουσιάσεις ταινιών και προτάσεις\nΠαρουσιάσεις ταινιών και προτάσεις\n2 μέρες στο Παρίσι(2 days in Paris): Γαλλική κομεντί, διάρκεια 96΄.\nΣχόλια: Λίγο ρομαντική, περισσότερο χαλαρή, κωμική ταινία με χιουμοριστική ματιά πάνω στις ανθρώπινες σχέσεις. Βαθμολόγιση:**\nΈχετε κάνει κράτηση;(no reservation): Αμερικανική κομεντί, διάρκεια 105'.\nΣχόλια: Αδιάφορη κομεντί, πολύ κατώτερη του γερμανικού <> του 2001, στο οποίο είναι βασισμένο. "Λίγος" ο παρτενέρ της Κάθριν Ζέτα Τζόουνς. Βαθμολόγιση:*\nΕρωτευμένη Τζέιν(becoming Jane): Αγγλική βιογραφική, διάρκεια 120'.\nΣχόλια: Μία αρκετά καλή βιογραφική ταινία πάνω στη ζωή της σπουδαίας Βρετανής συγγραφέως Jane Austen. Με δυνατά συναισθήματα, όμορφα κοστούμια(εποχής), η ταινία επικεντρώνεται στον μεγάλο έρωτα που έζησε η Jane Austen(την υποδύεται έξοχα η Anne Hathaway) από τον οποίο εμπνεύστηκε το μετέπειτα έργο της. Βαθμολόγιση: ***\nΕίδωλα στον καθρέφτη: Ελληνικό ντοκυμαντέρ, διάρκεια 115'.\nΣχόλια: 'Ενα ντοκυμαντέρ με στοιχεία για τη ζωή και το έργο του ζωγράφου Δημήτρη Μυταρά, ακριβώς όπως ο ίδιος ο καλλιτέχνης τα περιέγραψε στην ιστορικό τέχνης Λίμπερτη Πολύζου. Βαθμολόγιση: **\nΟ καινούριος της μαμάς μου(I could never be your woman): Αμερικανική κωμωδία, διάρκεια 97'.\nΣχόλια: Κακόγουστο χιούμορ, άνοστη σάτιρα πάνω στις τηλεοπτικές παραγωγές, για μια ταινία που ήταν γραμμένη εδώ και 6 χρονια(!) αλλά δεν βρισκόταν πρωταγωνίστρια! Όσπου η Michelle Pfeiffer έβαλε τα χεράκια της και έβγαλε τα ματάκια της δηλώνοντας οτι εξεπλάγην με το σενάριο! Κρίμα για την λαμπερή πρωταγωνίστρια. Περιμέναμε πιο δυνατό come back ύστερα από πολύχρονη απουσία... Βαθμολόγιση: *\nHANNIBAL - η αρχή(HANNIBAL RISING): Αγγλοαμερικανικό θρίλερ, διάρκεια 122'.\nΣχόλια: Η αρπαχτή της χρονιάς! Καθαρή εκμετάλευση του "θρύλου" του Hannibal. Η προχειρότητα διάχυτη, ο Χόπκινς απουσιάζει και γενικά η ταινία δε συγκρίνεται σε καμία περίπτωση με τη "Σιωπή των Αμνών" που <> τα φώτα κοινού και κριτικών. Βαθμολόγιση: Άστο καλύτερα...\nΑναρτήθηκε από Mike στις 30.9.07\n<<Βρείτε τα όσο είναι νωρίς!>>\nΣυνέχισε με νίκες\n4η υποψηφιότητα στο ΠΑ.ΣΟ.Κ.\nΤα τρομερά μωρά του Αρσέν Βενγκέρ


Ραγδαίες πολιτικές εξελίξεις-Δένδιας: Η ΕΛ.ΑΣ. έκανε το καθήκον της\nΠολύωρη σύσκεψη πραγματοποιήθηκε στο Μέγαρο Μαξίμου προκειμένου να ενημερωθεί ο πρωθυπουργός για τις εξελίξεις με τη Χρυσή Αυγή από τους υπουργούς Δημόσιας Τάξης, Νίκο Δένδια και Δικαιοσύνης, Χαράλαμπο Αθανασίου.\nΟ Αντώνης Σαμαράς λίγο πριν αναχωρήσει για το ταξίδι του στις ΗΠΑ δέχεται, σύμφωνα με πληροφορίες, εισηγήσεις να κάνει δήλωση για τις εξελίξεις.\nΑπό την πλευρά του ο ΣΥΡΙΖΑ τόνισε ότι εδώ και καιρό η Κουμουνδούρου είχε υπογραμμίζει την ανάγκη να βρεθούν ενώπιον του νόμου όσοι εμπλέκονται σε εγκληματικές δράσεις.\n«Χωρίς άλλες καθυστερήσεις, με ψυχραιμία και με σεβασμό στο υπάρχον νομικό πλαίσιο η δικαιοσύνη πρέπει να αφεθεί απερίσπαστη στο έργο της ώστε να αποδοθούν οι ευθύνες τόσο για την δολοφονία του Π. Φύσσα όσο και για μια σειρά άλλες εγκληματικές δράσεις» σημείωσε ο ΣΥΡΙΖΑ.


Αρχική Ειδήσεις Επαγγελματικά Νέα Πολιτικοί Μηχανικοί Επιστήμονες ανακάλυψαν μια πιο "γλυκιά" προσέγγιση για την κατασκευή μεταλλικών μερών\nΤελευταία Ενημέρωση στις 20 Νοεμβρίου 2012\n"Μας εξέπληξε ότι η απλή ζάχαρη μπορεί να δέσει με την άμμο τόσο γερά", είπε ο Li Kaichang, καθηγητής στο OSU. "Η ζάχαρη όπως και άλλοι υδατάνθρακες είναι άφθονοι και φθηνοί. Θα κοστίζουν λιγότερο από τα υπάρχοντα συνδετικά, είναι εντελώς ανανεώσιμoι και είναι φιλικoί προς το περιβάλλον."\nΗ ομάδα δήλωσε πως μία ανακριβής μέτρηση της θερμοκρασίας σε ένα φούρνο τους οδήγησε να κάνουν αυτή την σημαντική ανακάλυψη.\nΗ ζάχαρη και τα άλλα γεωργικά προϊόντα που χρησιμοποιούνται για τον σκοπό αυτό δεν θα έχουν αρνητικές επιπτώσεις στο περιβάλλον, δεδομένου ότι το μεγαλύτερο μέρος του αποσυντίθενται απλά σε διοξείδιο του άνθρακα και νερό. Με τις τεχνικές που αναπτύχθηκαν στο OSU, η χρήση ζάχαρης ως συνδετικό επιτρέπει τη δημιουργία των καλουπιών άμμου που είναι αναγκαία η χρήση τους σε βιομηχανικές εφαρμογές, αφού αποκτούν αντοχή γρήγορα και παραμένουν ισχυρά σε περιβάλλοντα υψηλής υγρασίας, .\nΑυτή η νέα τεχνολογία για το δέσιμο της άμμου είναι έτοιμη για πιο εφαρμοσμένη έρευνα και δοκιμές, όπως επισήμαναν οι επιστήμονες, και το πανεπιστήμιο αναζητά επενδυτές και βιομηχανίες που θα ενδιαφέρονται για την εμπορευματοποίηση της.


Καιρός: Ο καύσωνας υποχωρεί και έρχονται βροχές και καταιγίδες - Αναλυτικά η πρόγνωση - WebVoice Eιδήσεις από την Ελλάδα και Κόσμο Καιρός: Ο καύσωνας υποχωρεί και έρχονται βροχές και καταιγίδες - Αναλυτικά η πρόγνωση - WebVoice Eιδήσεις από την Ελλάδα και Κόσμο\nΚαιρός: Ο καύσωνας υποχωρεί και έρχονται βροχές και καταιγίδες – Αναλυτικά η πρόγνωση\nΒροχερός ο καιρός σήμερα στις περισσότερες περιοχές της χώρας με τοπικές χαλαζοπτώσεις. Ωστόσο, δεν θα λείψουν και τα διαστήματα καλοκαιρίας.\nΟ καιρός σήμερα σύμφωνα με την πρόγνωση της Εθνικής Μετεωρολογικής Υπηρεσίας (ΕΜΥ): Στη νησιωτική χώρα προβλέπεται γενικά αίθριος καιρός. Στην κεντρική Μακεδονία, τη Θεσσαλία, τις Σποράδες, την ανατολική Στερεά και την Εύβοια, προβλέπονται τοπικές βροχές. Τις θερμές ώρες της ημέρας θα εκδηλωθούν τοπικοί όμβροι στα υπόλοιπα ηπειρωτικά, ενώ θα εκδηλωθούν και μεμονωμένες καταιγίδες κυρίως στην Πελοπόννησο.


Ουζουνίδης: “Nα έχουμε τη θέληση και τη διάθεση για τη νίκη”.\nShe is back! Στις νίκες επέστρεψε η ΑΕΚ, παίρνοντας το τρίποντο κόντρα στην Ξάνθη με 2-0 (Πόνσε- Λιβάγια) για τη 12η αγωνιστική του Πρωταθλήματος, με τον προπονητή της να δείχνει χαρούμενος και να δηλώσει στη κάμερα του συνδρομητικού καναλιού μετά το τέλος του αγώνα: «Τη χρειαζόμασταν πολύ (σσ τη νίκη), μετά τα τελευταία αποτελέσματα. Είχαμε άγχος και κούραση μετά τον Άγιαξ, όμως τα παιδιά έδειξαν πως μπορούν να αντιδράσουν. Παίξαμε κατά διαστήματα καλό ποδόσφαιρο, κάναμε ευκαιρίες, θα μπορούσαμε να παίξουμε και καλύτερα και να τελειώσουμε το ματς πιο εύκολα. Δεν σταματήσαμε να είμαστε καλή ομάδα, ούτε να έχουμε καλούς παίκτες, απλά να έχουμε τη θέληση και τη διάθεση για τη νίκη».\nΣτην συνέχεια, πιο αναλυτικά, στην συνέντευξη τύπου δήλωσε:\nΓια το αν είναι μια νίκη-ανάσα: «Ηταν ένα παιχνίδι που το χρειαζόμασταν. Οταν είσαι μεγάλη ομάδα και προέρχεσαι από άσχημα αποτελέσματα, πρέπει να προσπαθήσεις να το γυρίσεις. Είχαμε καλή παρουσία, αν σκεφτούμε και ότι οι 9 από τους 11 είχαν παίξει την Τρίτη. Δεν έχουμε πολλές επιλογές αυτή την περίοδο, αλλά όσοι έπαιξαν ήταν συγκεντρωμένοι, αν και φαινόταν η πίεση και το άγχος για το αποτέλεσμα σε ορισμένες περιπτώσεις. Είχαμε αρκετές φάσεις και μπορούσαμε να το καθαρίσουμε και νωρίτερα. Οταν δεν μπαίνει η μπάλα σκέφτεσαι ότι μπορεί να στραβώσει το ματς αλλά ευτυχώς όλα πήγαν καλά για εμάς».\nΓια το αν έχει κάποιο παράπονο από τον Μπογέ επειδή δεν είναι στην 11άδα ή όταν είναι συνήθως γίνεται πρώτη αλλαγή: «Ο Λούκας ήρθε από μεγάλη περίοδο απραξίας. Οταν μπαίνει αλλαγή κάνει πράγματα, όταν είναι βασικός δεν είναι το ίδιο καλός. Θέλει ακόμη ρυθμό, να μάθει το παιχνίδι των συμπαικτών του και πολύ γρήγορα θα είναι στο επίπεδο που θέλουμε. Δεν υπάρχει κάποιο παράπονο από τον Λούκας».


ΠΟΥ: Παγκόσμια απειλή ο ιός Ζίκα - Ανατολή\nΑρχικήΆλλα νέαΥγείαΠΟΥ: Παγκόσμια απειλή ο ιός Ζίκα\nΠΟΥ: Παγκόσμια απειλή ο ιός Ζίκα\nΑπειλή για τη δημόσια υγεία σε όλον τον κόσμο χαρακτήρισε ο Παγκόσμιος Οργανισμός Υγείας τη Δευτέρα τον ιό Ζίκα, που μεταδίδεται από τα κουνούπια και μπορεί να αποδειχθεί ιδιαίτερα επικίνδυνος, κυρίως για τις εγκύους και τα μωρά που κυοφορούν.\nΣτη συνεδρίασή τους οι ειδικοί έκριναν ότι είναι “εξαιρετικά πιθανή” μια σχέση μεταξύ του ιού Ζίκα και των αυξημένων κρουσμάτων μικροκεφαλίας σε χώρες της Λατινικής Αμερικής.\nΤην περασμένη εβδομάδα ο ΠΟΥ είχε ανακοινώσει ότι ο ιός διαδίδεται “με εκρηκτικό τρόπο” και μπορεί να προσβάλει ακόμη και 4 εκατομμύρια ανθρώπους στην αμερικανική ήπειρο. Σύμφωνα με τον Παναμερικανικό Οργανισμό Υγείας, ο ιός Ζίκα έχει εντοπιστεί σε 24 χώρες και εδάφη στην Αμερική.\nΟ διευθυντής των Κέντρων Ελέγχου και Πρόληψης Ασθενειών (CDC) των ΗΠΑ, Τόμας Φρίντεν, έκρινε ότι ο χαρακτηρισμός του ιού ως “παγκόσμια απειλή” για την υγεία θα βοηθήσει στον περιορισμό της επιδημίας καθώς θα διατεθούν πρόσθετοι πόροι για να αντιμετωπιστεί το πρόβλημα.\n“Τα CDC, μαζί με όλη την αμερικανική κυβέρνηση, εμπλέκεται ενεργά στην αντιμετώπιση του Ζίκα και εργάζεται νυχθημερόν για να συγκεντρώσει περισσότερες πληροφορίες για τον ιό και να προστατεύσει την (δημόσια) υγεία”, τόνισε σε ανακοίνωσή του ο Φρίντεν.\nΠροηγούμενο άρθροΙσχνό προβάδισμα για Κλίντον – Ήττα για Τραμπ\nΕπόμενο άρθροΜήνυμα Μητσοτάκη στους εταίρους πριν από το ΕΛΚ


The Frog Οι φωνές των κινημάτων Οι φωνές των κινημάτων\nPublished On 9 January 2014 | By Μελίνα Βελιμέζη | Frog Tops\nJoan Baez, John Lennon, Bob Dylan, Bob Marley, Nina Simone: καλλιτέχνες που πρωτοστάτησαν στα κοινωνικά και πολιτικά κινήματα και προσπάθησαν μέσα από τη μουσική τους να διαδώσουν τις ιδέες της ειρήνης, της κοινωνικής ισότητας και της δικαιοσύνης.\nΣτις 9 Ιανουαρίου του 1941 ήρθε στον κόσμο μία από τις πιο αγαπητές παρουσίες της διεθνούς φολκ μουσικής σκηνής, η Joan Baez. Η αμερικανίδα τραγουδοποιός έκανε το ντεμπούτο της το 1959 στο Newport Folk Festival όταν τραγούδησε παρέα με τον Bob Gibson. Τον επόμενο χρόνο ηχογράφησε και το πρώτο άλμπουμ της που περιείχε παραδοσιακές μπαλάντες και blues. Το 1961 ήρθε σε επαφή και με τον τότε άγνωστο στο ευρύ κοινό Bob Dylan, με τον οποίο συνεργάστηκε για αρκετά χρόνια και τραγούδησε πολλές δημιουργίες του είτε μαζί του είτε σόλο.\nΤο όνομά της είναι άρρηκτα συνδεδεμένο με τα πολιτικά και κοινωνικά κινήματα της εποχής αφού η ίδια είχε ενεργό δράση. Η μουσική της και οι στίχοι της ήταν το όχημα που τη βοηθούσε να μιλήσει για όσα την απασχολούσαν: την ειρήνη, τα ανθρώπινα δικαιώματα, την κοινωνική ισότητα και το περιβάλλον. Δεν ήταν λίγες οι φορές που συμμετείχε σε μεγάλες πορείες αλλά και συναυλίες της εποχής ενάντια σε πολέμους και σε κοινωνικές αδικίες.\nΤην δεκαετία του 1960 έγινε η φωνή της «κοινωνικής αλλαγής». Μία από τις σημαντικότερες στιγμές της πολιτικής της δράσης ήταν όταν τραγούδησε το “We Shall Overcome” στην περίφημη March on Washington (Πορεία στην Ουάσιγκτον) που οργανώθηκε το 1963 από τον Martin Luther King, Jr. Στη συγκεκριμένη συγκέντρωση ήταν που ο γνωστός ακτιβιστής πολιτικός άρχισε την ομιλία του με τη φράση που έμεινε στην ιστορία: “I have a dream…” (Έχω ένα όνειρο). Ενεργή ήταν κι η συμμετοχή της στο αντιπολεμικό κίνημα για το τέλος του πολέμου στο Βιετνάμ. Επίσης δεν ήταν λίγες και οι φορές που συνελήφθη κατά τη διάρκεια της ακτιβιστικής της δράσης. Τη δεκαετία του 1970 έπαιξε σημαντικό ρόλο στην δράση της Διεθνούς Αμνηστίας και την καθιέρωσή της στις ΗΠΑ.\nΤο thefrog.gr θυμάται άλλους τέσσερις διάσημους καλλιτέχνες που πρωτοστάτησαν σε κοινωνικά και πολιτικά κινήματα και προσπάθησαν μέσα από τη μουσική τους να διαδώσουν τις ιδέες της ειρήνης, της κοινωνικής ισότητας και της δικαιοσύνης.\nΟ πιο διάσημος ίσως τραγουδοποιός όχι μόνο για τη μουσική του πορεία αλλά και για την ακτιβιστική του δράση μετά τη διάλυση των «Σκαθαριών». Μέσα από τα τραγούδια του προσπάθησε να αφήσει το δικό του πολιτικό στίγμα. Συμμετείχε ενεργά σε πολλά κινήματα της εποχής του με κορυφαία στιγμή το αντιπολεμικό κίνημα που είχε δημιουργηθεί τη δεκαετία του 1970 με αίτημα το τέλος του πολέμου στο Βιετνάμ. Η ενεργή δράση του και η ξεκάθαρη πολιτική του στάση ενάντια σε αυτόν τον πόλεμο έκαναν το FBI να ανοίξει φάκελο για τον Lennon, αναγνωρίζοντάς τον ως επικίνδυνο για την αμερικανική κυβέρνηση.\nΤραγούδια του όπως το Imagine, το Power to the people και το Give peace a chance έχουν μείνει στην ιστορία ως μερικά από τα πιο πολιτικοποιημένα τραγούδια της εποχής, με έμφαση στις ιδέες της ειρήνης και της κοινωνικής ισότητας. Κορυφαία στιγμή της ακτιβιστικής δράσης του Lennon ήταν η διαμαρτυρία που πραγματοποίησε με τη γυναίκα του Yoko Ono to 1969 στο κρεβάτι ενάντια στον πόλεμο στο Βιετνάμ και κράτησε για δύο εβδομάδες.\nΆλλος ένας μεγάλος καλλιτέχνης που έχει μείνει στην ιστορία της μουσικής, όχι μόνο για τις μουσικές του συνθέσεις αλλά και για τον πολιτικό του στίχο, είναι ο τραγουδοποιός της φολκ-ροκ μουσικής σκηνής Bob Dylan. Τα τραγούδια του σημάδεψαν τη δεκαετία του ’60 και έγιναν μερικά από τα διαχρονικότερα τραγούδια διαμαρτυρίας για εκατομμύρια ανθρώπους. Υπήρξε η φωνή των κοινωνικών κινημάτων της εποχής του για τα ανθρώπινα δικαιώματα και την ειρήνη. Οι στίχοι του ενσάρκωναν ιδέες όπως την ειρήνη, την αντίσταση, την άρνηση απέναντι στις κυρίαρχες κατασταλτικές πολιτικές της δεκαετίας του ’60.\nΤραγούδια του όπως το Blowin’ in the wind, το Masters of war και το Hurricane ακούγονται ακόμη θυμίζοντας στους μεγαλύτερους και μαθαίνοντας στους μικρότερους τους αγώνες ενάντια στον ρατσισμό, τον πόλεμο και την κοινωνική αδικία.\nΜία από τις πιο ξεχωριστές φωνές του διεθνούς μουσικού πενταγράμμου, η Nina Simone έγραψε τη δική της ιστορία κατά τη διάρκεια της πολύχρονης μουσικής της πορείας. Η πολυτάλαντη τραγουδίστρια έγινε η φωνή των καταπιεσμένων αφροαμερικανών των ΗΠΑ και έγινε γνωστή και για τη συμμετοχή της στο κίνημα για τα πολιτικά και κοινωνικά δικαιώματα της δεκαετίας του ’60.\nΜετά τη δολοφονία του Martin Luther King, Jr το 1968, γράφει το Why (The King of Love Is Dead) στη μνήμη του πολιτικού ηγέτη και αγωνιστή για τα δικαιώματα των αφροαμερικανών. Ένας από τους ύμνους ενάντια στον φυλετικό ρατσισμό υπήρξε και το τραγούδι Young, Gifted and Black που έγραψε η ίδια η Simone.\nΗ πολυσχιδής προσωπικότητα και η ιδιαίτερη συμπεριφορά της Simone απασχόλησε τα media εποχής αλλά και το αμερικανικό κράτος. Επιστρέφοντας στις ΗΠΑ το 1978, συνελήφθη για φοροδιαφυγή, αφού είχε αρνηθεί να καταβάλει φόρους αρκετών ετών, ως διαμαρτυρία για τον πόλεμο στο Βιετνάμ. Η «ιέρεια της σόουλ» δεν έμεινε στην ιστορία μόνο για τις μοναδικές της ερμηνείες αλλά και για την ενεργή πολιτική της δράση μέσω της μουσικής της για τα ανθρώπινα δικαιώματα και ενάντια στον φυλετικό ρατσισμό.\nΟ πρώτος καλλιτέχνης που έφερε τη reggae μουσική εκτός των συνόρων της Τζαμάικα και χάρισε μοναδικές στιγμές στους μουσικόφιλους όλου του πλανήτη. Τα τραγούδια του ακόμη και σήμερα ακούγονται στο repeat παρά τα σαράντα χρόνια που έχουν περάσει από την πρώτη κυκλοφορία τους. Η διαχρονικότητα των στίχων αλλά και η πνευματικότητα της μουσικής του ταξιδεύουν τους εκατομμύρια θαυμαστές του στην εξωτική Τζαμάικα.\nΜέλος του ρασταφαριανού κινήματος, η πίστη του στον άνθρωπο και την ελευθερία βρήκε διέξοδο στους στίχους των τραγουδιών του. Η πολιτική του στάση και η έντονη επιρροή που ασκούσε στο κοινό της χώρας του έγινε αφορμή ακόμη και για μια απόπειρα δολοφονίας εναντίον του το 1976. Το 1978, ο Marley εμφανίστηκε σε μια πολιτική συναυλία στη Τζαμάικα, το One Love Peace Concert, σε μια ακόμη προσπάθεια να εξευμενίσει τις σχέσεις των μαχόμενων κομμάτων. Προς το τέλος την συναυλίας, μετά από παράκληση του καλλιτέχνη, ο πρωθυπουργός Manley και ο πολιτικός του αντίπαλος, Edward Seaga, ανέβηκαν και αντάλλαξαν χειραψία επάνω στη σκηνή. Το διάσημο τραγούδι του Get Up, Stand Up έγινε ύμνος του κινήματος για τα κοινωνικά και πολιτικά δικαιώματα όπως και το War που τάσσεται ενάντια στον ρατσισμό και στην φτώχεια που μαστίζει την ανθρωπότητα.\nBob DylanBob MarleyJoan BaezJohn LennonNina Simoneτραγούδι διαμαρτυρίας


Αναπτυγμένες vs Αναδυόμενες Αγορές και Ελλάδα – Τελευταίες ειδήσεις\nΑναπτυγμένες vs Αναδυόμενες Αγορές και Ελλάδα\nΜετά τις εκλογές στις Η.Π.Α οι αγορές ανέμεναν σημαντική αύξηση του ρυθμού ανάπτυξης της παγκόσμιας οικονομίας κάτι το οποίο δεν επιβεβαιώθηκε. Παρότι οι οικονομίες σε όλο τον κόσμο φαίνονται συντονισμένες όσο αφορά την ανάπτυξη, οι απόλυτοι ρυθμοί ανόδου είναι σήμερα ελαφρώς χαμηλότεροι των αρχικών προσδοκιών. Ο πληθωρισμός από την άλλη πλευρά δεν δείχνει σημάδια επιτάχυνσης, τουναντίον, καθώς τα κέρδη από την αύξηση της παραγωγής δεν μετουσιώνονται σε μισθολογικές αυξήσεις και επομένως κατανάλωση. Οι αναλυτές αναμένουν, ότι τόσο η ανάπτυξη όσο και ο πληθωρισμός θα επιταχυνθούν στα επόμενα τρίμηνα. Δεν αναμένουν όμως μια τόσο σημαντική αύξηση των 2 αυτών μακροοικονομικών μεγεθών που να δικαιολογεί μια δυναμική αντίδραση από πλευράς νομισματικής πολιτικής.\nΗ FED, παρότι θα συνεχίζει να ανεβάζει τα επιτόκια μέσα στο 2018 και κατά τη διάρκεια του 2019, θα υιοθετεί μια πολιτική ανόδου αργή και ελεγχόμενη. Παρότι λοιπόν ο ρυθμός αλλαγής της νομισματικής πολιτικής θα είναι ιστορικά ο πλέον αργός, η οικονομία των Η.Π.Α δείχνει ικανή να ανταπεξέλθει σε υψηλότερα επίπεδα επιτοκίων. Βεβαίως, με την αλλαγή της νομισματικής πολιτικής, τα επιτόκια των ομολόγων θα ανεβαίνουν με ανάλογη πτώση στις τιμές τους. Είναι κάτι που παρατηρούμε από την αρχή του τρέχοντος έτους και κάτι το οποίο είχαμε τονίσει στην επενδυτική μας στρατηγική. Ειδικά για την Αμερική, η πρόκληση είναι μεγάλη αναφορικά με την επίπτωση της ανόδου των επιτοκίων στις τιμές των ομολόγων καθότι οι διάρκειες (duration) είναι μεγάλες.\nΣε αυτό το περιβάλλον και παρά τις υστερήσεις που επέδειξαν ορισμένα μακροοικονομικά μεγέθη, οι αγορές συνέχισαν την ανοδική τους πορεία με τις εταιρίες χαμηλής κεφαλαιοποίησης να καταγράφουν υψηλότερες αποδόσεις από εκείνες της μεγάλης κεφαλαιοποίησης (το ανάλογο συνέβη μεταξύ των αναπτυξιακών εταιριών (growth) και των εταιριών αξίας (value)). Οι επενδυτές φαίνεται να εμπιστεύονται τους αναλυτές οι οποίοι εκτιμούν επιτάχυνση του ρυθμού ανάπτυξης των οικονομιών καθώς οι κυκλικές εταιρίες υπεραπόδοσαν έναντι των αμυντικών εταιριών. Ένα ιδιαίτερα καλό χαρακτηριστικό το οποίο μπορεί να αποτελέσει παράγοντα περαιτέρω ανόδου των τιμών των μετοχικών αξιών, είναι το γεγονός ότι τόσο οι κλάδοι όσο και οι κατηγορίες επένδυσης οι οποίες θα επωφελούνταν από την πολιτική Trump “ξεφούσκωσαν”. Έτσι, δεν αποτελούν πλέον παράγοντα αύξησης της μεταβλητότητας και βεβαίως μετακυλούν την σημαντικότητα της λήψης επενδυτικής απόφασης στην αυτή καθ’ αυτή πορεία της εταιρικής κερδοφορίας.\nΟι Αναδυόμενες οικονομίες κινήθηκαν σημαντικά υψηλότερα έναντι των Δυτικών οικονομιών. Η τάση αυτή που δημιουργήθηκε κατά τη διάρκεια του 2016 συνέχισε να εμφανίζεται και το 1ο εξάμηνο του 2017. Οδηγός στη συγκεκριμένη περίπτωση ήταν η αναθέρμανση των οικονομιών των αναδυόμενων χωρών με ταυτόχρονο περιορισμό των πληθωριστικών πιέσεων. Αποτέλεσμα ήταν η βελτίωση της κερδοφορίας των εταιριών στις χώρες αυτές και επομένως των εκτιμώμενων αποτιμήσεων. Συγκεκριμένα οι αγορές στην Ασία εμφανίζονται κατά μέσο όρο να διαπραγματεύονται 14x κέρδη του 2018, εφάμιλλα επίπεδα δηλαδή με αυτά της Ευρώπης και σε σημαντικό discount από εκείνα της Αμερική (S&P 500 16.6x). Παρότι υπάρχουν πολλές προκλήσεις για τις αναδυόμενες χώρες, στην παρούσα συγκυρία θα μπορούσαν να αποτελέσουν μέρος μια διαφοροποιημένης επενδυτικής στρατηγικής.\nΤέλος, η χρηματιστηριακή αγορά στην Ελλάδα για το 2017, κατατάσσεται στην τρίτη θέση στον κόσμο από άποψη επίτευξης αποδόσεων. Ο ASE καταγράφει από την αρχή του έτους απόδοση υψηλότερη του 31% ενώ σε διάστημα 52 εβδομάδων η απόδοση ξεπερνάει το 52%. Όπως σας έχουμε μεταφέρει στην τακτική μας επενδυτική συνάντηση, οι πελάτες που το επενδυτικό τους προφίλ το επιτρέπει, θα πρέπει να αποκτήσουν μια έκθεση στις καλές ελληνικές μετοχικές αξίες. Έχουμε παράξει και σας έχουμε αποστείλει συγκεκριμένες ελληνικές μετοχές πάντοτε με βάση τη μεθοδολογία επιλογής που εφαρμόζει ο Τομέας της Διακριτικής Διαχείρισης.\nΠαρότι τόσο η πολιτική κατάσταση όσο και η κατάσταση στην οικονομία μας θα παραμένουν ευμετάβλητες, θεωρούμε ότι οι αγορές προδιαγράφουν το τέλος της μεγάλης κρίσης και την έναρξη μιας περιόδους με χαρακτηριστικά κανονικότητας. Με άλλα λόγια το αρνητικό σπιράλ έχει εν πολλοίς ξετυλιχθεί και η ανάποδη κίνηση έχει μόλις ξεκινήσει.\n* Διευθυντής Τομέα Διαχείρισης Χαρτοφυλακίων και Επενδυτικής Στρατηγικής Euroxx Wealth Management\nOι μισθοί πέφτουν, οι τιμές όμως ανεβαίνουν\nΣΕΒ Η χώρα έχει αργήσει να βγει από την ύφεση\nCoca Cola με στέβια φέτος το καλοκαίρι


Ψυγειοκαταψυκτης Α++ Lg Gbb59pzgfs - Ψυγειοκαταψυκτες (HAP.706517)\nΑρχική > Λευκές συσκευές > Ψυγειοκαταψύκτες > ΨΥΓΕΙΟΚΑΤΑΨΥΚΤΗΣ Α++ LG GBB59PZGFS\nΨΥΓΕΙΟΚΑΤΑΨΥΚΤΗΣ Α++ LG GBB59PZGFS\nΨΥΓΕΙΟΚΑΤΑΨΥΚΤΗΣ Α++ LG GBB59PZGFS (HAP.706517)\n699.00 645.00 €\nΟ σύγχρονος εσωτερικός φωτισμός LED φωτίζει έξυπνα το ψυγείο σου και ό, τι βρίσκεται μέσα σε αυτό. Σου έχει τύχει ποτέ να βρεις μια σακούλα με σαλάτα ξεχασμένη στο ψυγείο γιατί δεν μπορούσες να την δεις στο κακοφωτισμένο πίσω μέρος του; Χρειάστηκε ποτέ να τοποθετήσεις τρόφιμα το ένα πάνω στο άλλο, με τρόπο που τελικά να καλυφθεί η μία και μοναδική λάμπα του ψυγείου, βυθίζοντάς το έτσι στο σκοτάδι; Ο φωτισμός LED του ψυγείου σου φωτίζει έξυπνα όλες τις γωνιές του και είναι πιο οικονομικός!\n• Ψυγειοκαταψύκτης: Ελεύθερος.\n• Τεχνολογία ψύξης: Full No Frost.\n• Καθαρή χωρ/τητα συντήριση: 225 lt.\n• Καθαρή χωρη/τητα κατάψυξης: 93 lt.\n• Ετήσια κατανάλωση: 174 Kwh.\n• Στάθμη θορύβου: 37 dB.\n• Πίνακας χειρισμού: Ηλεκτρονικός.\n• Αλλαγή φοράς πόρτας: Υποστηρίζεται.\n• Τεχνολογία συμπιεστή: Inverter Γραμμικό.\n• Ειδικά χαρακτηριστικά: Λειτουργία Moist Balance Crisper.\n• Επιπλέον: Multi Air Flow, Smart Diagnosis.\n• Διαστάσεις συσκευής (ΥxΠxΒ): 190 x 60 x 65 cm.\nΨΥΓΕΙΟΚΑΤΑΨΥΚΤΗΣ Α++ LG GBB59PZGFS HAP.706517 LG LG ΨΥΓΕΙΟΚΑΤΑΨΥΚΤΕΣ ΨΥΓΕΙΟΚΑΤΑΨΥΚΤΗΣ Α++ LG GBB59PZGFS 8806087756425


Νέα απόπειρα αρπαγής ανηλίκου στην Ηλεία - Αναστάτωση στην Κάτω Παναγιά - PatrisNews - Εφημερίδα Πατρίς Ηλείας\nΝέα απόπειρα αρπαγής ανηλίκου στην Ηλεία – Αναστάτωση στην Κάτω Παναγιά\n15 Ιουλίου 2020 - 16:20 15 Ιουλίου 2020 - 20:26 Δεν επιτρέπεται σχολιασμός στο Νέα απόπειρα αρπαγής ανηλίκου στην Ηλεία – Αναστάτωση στην Κάτω Παναγιά\nΑπόπειρα αρπαγής ανηλίκου έχει συγκλονίσει την τοπική κοινωνία της Κάτω Παναγιάς στην Κυλλήνη ενώ δεκάδες αναρτήσεις έγιναν αμέσως στα κοινωνικά δίκτυα από κατοίκους της περιοχής για να ενημερώσουν για το λευκό βαν χωρίς πινακίδες που κυκλοφορεί και αποτελεί κίνδυνο για ανηλίκους.\nΤην περιπέτειά του εξιστόρησε σοκαρισμένος στους γονείς του ο εννιάχρονος οι οποίοι και ενημέρωσαν το ΑΤ Ανδραβίδας Κυλλήνης.\nΟ δημοτικός σύμβουλος και πρόεδρος του Ναυτικού Ομίλου Κυλλήνης Αντώνης Σοφιανός μίλησε στην «Πατρίς» και εξιστόρησε την περιπέτεια που έζησε ο μικρός γείτονάς του, όπως προφανώς την άκουσε από τους γονείς του.\n«Κάτω Παναγιά, ώρα 10 το πρωί και ο εννιάχρονος κάνει βόλτες με το πατίνι του ελάχιστα μέτρα έξω από το σπίτι του, στον έρημο ασφαλτωμένο δρόμο στην «πάνω γειτονιά». Στην περιοχή υπάρχουν αρκετά σπίτια κάποια από αυτά κλειστά.\nΞαφνικά μπροστά στον εννιάχρονο εμφανίζεται ένα λευκό φορτηγάκι τύπου βαν χωρίς πινακίδες του κλείνουν το δρόμο και από το όχημα κατεβαίνουν τρεις μελαμψοί άνδρες με αλυσίδες στο λαιμό και κινούνται προς το μέρος του. Κάτι του λένε αλλά ο μικρός χωρίς να χάσει την ψυχραιμία του αφήνει το πατίνι και φωνάζοντας έτρεξε προς την αυλή του σπιτιού του. Η μητέρα του αμέσως βγήκε από το σπίτι και ο μικρός πέφτει στην αγκαλιά της. Αμέσως σοκαρισμένος της λέει ότι κάποιοι προσπάθησαν να τον απαγάγουν.\nΟ δημοτικός σύμβουλος Αντώνης Σοφιανός εξιστορεί την περιπέτεια που έζησε ο μικρός\nΤο λευκό βαν χωρίς πινακίδες φυσικά είχε εξαφανιστεί. Οι γονείς του μικρού έχουν ενημερώσει το ΑΤ Ανδραβίδας Κυλλήνης για τον συμβάν, ενώ σύμφωνα με τον Αντώνη Σοφιανό το παιδί είναι σοκαρισμένο. Η Αστυνομία διεξάγει έρευνα για το περιστατικό.\nΑΠΟΠΕΙΡΑ ΑΡΠΑΓΗΣ ΑΝΗΛΙΚΟΥΔεύτερα ΘέματαΔΗΜΟΣ ΑΝΔΡΑΒΙΔΑΣ - ΚΥΛΛΗΝΗΣΗΛΕΙΑΚΑΤΩ ΠΑΝΑΓΙΑ ΗΛΕΙΑΣ


Η ζωή με τον COVID-19 | Euronews\nΑπό Γιώργος Αϊβαλιώτης & euronews • ανανεώθηκε πριν: 23/03/2020\nΤα νοσοκομεία στην Ισπανία αντιμετωπίζουν σημαντικά προβλήματα κι ένα από αυτά τις τελευταίες ημέρες είναι και η έλλειψη προσωπικού, καθώς κάποιοι προσβάλλονται από COVID-19 ευρισκόμενοι στην πρώτη γραμμή αντιμετώπισης των πολλαπλών κρουσμάτων.\n«Μετά από δέκα ημέρες στην αναμονή κι από την στιγμή που κανένα τεστ δεν έγινε, τελικά σε ένα από τα νοσοκομεία, που δούλευα μου έκαναν τεστ. Μου είπαν ότι σε διάστημα από 24-72 ώρες θα μου έλεγαν τα αποτελέσματα. Όταν είδα κλήση μέσα σε 12 ώρες κατάλαβα ότι κάτι δεν πήγαινε καλά και πως ήταν θετικό το τεστ», λέει η Παουλα.\nΗ Πάουλα στην συνομιλία της με το euronews ανέφερε ότι ακόμη περιμένει να κάνει το τεστ από τους κρατικούς φορείς αλλά κάθε μέρα την ρωτούν ποιά είναι η πορεία της.\n«Μέχρι να κάνω τεστ προσπάθησα να έχω ελάχιστες επαφές με την μητέρα μου αν και ζούμε μαζί. Δεν έβγαινα στους δρόμους, φορούσα μάσκα, γάντια κι έπλενα χέρια. Όλα πολύ αυστηρά καθώς σκεπτόμουν ότι ήμουν θετικό κρούσμα. Είχα όλα τα συμπτώματα και είχα σχεδόν απόλυτη σιγουριά. Από την στιγμή που έμαθα τα αποτελέσματα συνέχισα με την λήψη μέτρων υγιεινής, φορούσα την μάσκα και περιόριζα στο ελάχιστο τον χρόνο με την μητέρα μου. Καθάριζα καθημερινά το δωμάτιο, τα ρούχα τα σεντόνια, και φρόντιζα την υγιεινή των χώρων μου» αναφέρει η Πάουλα.\nΟ εγκλεισμός στο σπίτι σίγουρα δεν είναι μία εύκολη διαδικασία, αλλά όπως εξηγεί πρέπει να βρίσκει πράγματα να απασχολείται και να αντιμετωπίζει την κατάσταση με αισιοδοξία.\n«Δημιούργησα μία ρουτίνα κι έβλεπα την κάθε μέρα ως πρώτη μέρα. Κάθε μέρα είναι μία καινούρια μέρα. Διότι αν το βλέπεις όλο σαν ένα βουνό, τότε κανείς δεν θα έχει την απαιτούμενη ψυχική υγεία κάτι που είναι το ζητούμενο τώρα», καταλήγει η ίδια.\nΣτόχος να επιστρέψει γρήγορα στην δουλειά της.\nΙσπανία-COVID-19: 4.517 νέα κρούσματα - Στους 2.182 οι νεκροί